Κέρδη 1,7 εκατ. ευρώ, το 2015, για τον Γαλακτοκομικό Συνεταιρισμό Καλαβρύτων\nΑύξηση πωλήσεων, για ένα ακόμη έτος, καθώς και σημαντική βελτίωση της αποδοτικότητάς του, πέτυχε το 2015 ο Γαλακτοκομικός Συνεταιρισμός Καλαβρύτων, που αποτελεί μια από τις μεγαλύτερες ελληνικές τυροκομικές βιομηχανίες.\nΗ αχαϊκή συνεταιριστική γαλακτοβιομηχανία αποτελεί μετεξέλιξη της Ένωσης Συνεταιρισμών Καλαβρύτων, που είχε ιδρυθεί το 1963 από κτηνοτρόφους της περιοχής. Το τυροκομικό εργοστάσιό της κατασκευάστηκε το 1974 και έκτοτε ανανεώθηκε με την υλοποίηση τεσσάρων επενδυτικών προγραμμάτων την περίοδο 1982-2007.\nΟ Συνεταιρισμός απαρτίζεται από 654 μέλη και εφοδιάζεται με αιγοπρόβειο γάλα από τουλάχιστον 1.100 κτηνοτροφικές εκμεταλλεύσεις του νομού όπου δραστηριοποιείται, καθώς και των νομών Αρκαδίας και Ηλείας.\nΕίναι γνωστός κυρίως για την παραδοσιακή βαρελίσια «Φέτα Καλαβρύτων», προϊόν Προστατευόμενης Ονομασίας Προελεύσεως (ΠΟΠ) που παράγει και η οποία στον νομό Αττικής από το 1983 διακινείται κατ' αποκλειστικότητα από τη λιανεμπορική αλυσίδα «Σκλαβενίτης». Συγχρόνως, παράγει γίδινο τυρί, ξηρή μυζήθρα, ημίσκληρο τυρί, ανθότυρο, βούτυρο γάλακτος και πρόβειο γιαούρτι.\nΣύμφωνα με τον σχετικό ισολογισμό, τα έσοδα της εταιρείας το περασμένο έτος ανήλθαν σε 23,6 εκατ. ευρώ, από σχεδόν 22,2 εκατ. ευρώ το 2014, παρουσιάζοντας αύξηση κατά 6,6% σε ποσοστό και κατά 1,5 εκατ. ευρώ, σχεδόν, σε ετήσια βάση.\nΛόγω της ανόδου της τιμής του πρόβειου γάλακτος, η επιχείρηση συμπίεσε κατά 1,8 εκατοστιαία μονάδα τον συντελεστή μεικτού κέρδους της, στο 12,1%, από 13,9% το 2014, γεγονός που οδήγησε τα μεικτά κέρδη στο επίπεδο των 2,85 εκατ. ευρώ, έναντι μεικτών κερδών 3,1 εκατ. ευρώ έναν χρόνο πριν (-7,8%).\nΩστόσο, χάρη σε αυξημένα κατά 1,1 εκατ. ευρώ λοιπά έσοδα εκμετάλλευσης, που εξουδετέρωσαν την αύξηση των δαπανών εμπορικής και διοικητικής λειτουργίας, τα κέρδη της προ φόρων, τόκων και αποσβέσεων (EBITDA) ανήλθαν σε 2,9 εκατ. ευρώ, από περίπου 2,6 εκατ. ευρώ έναν χρόνο πριν, αυξημένα κατά 12,5% (12,3% ως ποσοστό των πωλήσεων, από 11,7% το 2014). Επίσης, τα κέρδη της προ φόρων και τόκων (EBIT) αυξήθηκαν σε 2,4 εκατ. ευρώ, από σχεδόν 2,1 εκατ. ευρώ έναν χρόνο πριν, βελτιωμένα κατά 13,1% (10% των πωλήσεων, από 9,4% το 2014).\nΗ επιχείρηση παρουσίασε τελικώς κέρδη προ φόρων 2 εκατ. ευρώ, έναντι αντίστοιχων κερδών 1,7 εκατ. ευρώ το 2014, αυξημένα κατά 14,7%. Μετά την πρόβλεψη για φόρους τα κέρδη της ήταν ύψους 1,7 εκατ. ευρώ το 2015, έναντι αντίστοιχων καθαρών κερδών περίπου 1 εκατ. ευρώ έναν χρόνο πριν, αυξημένα κατά 67,1%, καθώς μειώθηκε σημαντικά η φορολογική επιβάρυνση.\nΤα αποτελέσματα επιβαρύνθηκαν με αποσβέσεις 0,55 εκατ. ευρώ (0,50 εκατ. ευρώ το 2014) και χρεωστικούς τόκους 0,39 εκατ. ευρώ (0,37 εκατ. ευρώ το 2014).\nΤα καθαρά κέρδη της αντιπροσωπεύουν μέση ετήσια απόδοση των ιδίων κεφαλαίων της 12,2%. Η αντίστοιχη απόδοση με βάση τα κέρδη προ φόρων ανέρχεται σε 14,2%.\nΤο σύνολο των απασχολουμένων κεφαλαίων της εταιρείας στις 31.12.2015 ανερχόταν σε 24,8 εκατ. ευρώ, εκ των οποίων περίπου 14,7 εκατ. ευρώ (59,2%) ήταν ίδια κεφάλαια της εταιρείας. Την ίδια ημερομηνία το σύνολο του κυκλοφορούντος ενεργητικού της (18,9 εκατ. ευρώ) ήταν υπερδιπλάσιο από τις βραχυπρόθεσμες υποχρεώσεις της (9,4 εκατ. ευρώ). Επίσης, στις 31.12.2015 τα ταμειακά της διαθέσιμα ανέρχονταν σε 0,9 εκατ. ευρώ (1,6 εκατ. ευρώ έναν χρόνο νωρίτερα). Το σύνολο του ενεργητικού της αυξήθηκε κατά 4,7%, κυρίως λόγω αύξησης των παγίων (+16%) και των εμπορικών απαιτήσεων (+14,5%).\nΟ βραχυπρόθεσμος δανεισμός της στις 31.12.2015 ήταν ύψους 7,1 εκατ. ευρώ, ενώ ο μακροπρόθεσμος μόνο 0,7 εκατ. ευρώ. Για την εξασφάλιση δανείων της Τράπεζας Πειραιώς έχουν χορηγηθεί εμπράγματες εξασφαλίσεις επί των παγίων της, αξίας 9,9 εκατ. ευρώ. Επίσης, υφίστανται ενεχυριάσεις ποσού 10,7 εκατ. ευρώ επί παγίων και κυκλοφοριακών στοιχείων του ενεργητικού της εταιρείας.\nΟι συνολικές πωλήσεις που πραγματοποίησε ο ΓΑΛΑΚΤΟΚΟΜΙΚΟΣ ΣΥΝΕΤΑΙΡΙΣΜΟΣ ΚΑΛΑΒΡΥΤΩΝ την περίοδο 2011-2015, δηλαδή στο διάστημα των πέντε αυτών ετών για τα οποία υπάρχουν διαθέσιμα στοιχεία, ανήλθαν σε 104,4 εκατ. ευρώ και απέδωσαν συνολικά κέρδη προ φόρων, τόκων και αποσβέσεων (EBITDA) 12,9 εκατ. ευρώ, ίσα προς το 12,3% των πωλήσεων και το 12,2% του συνόλου των απασχολουμένων κεφαλαίων. Επίσης, απέδωσαν συνολικά κέρδη προ φόρων 8,1 εκατ. ευρώ και μετά την πρόβλεψη για φόρους συνολικά καθαρά κέρδη 5,9 εκατ. ευρώ, ίσα προς το 5,7% των πωλήσεων και το 10,2% του μέσου όρου των ιδίων κεφαλαίων της περιόδου.\nΗ αναπρόσβεστη αξία των ενσώματων παγίων της εταιρείας στις 31.12.2015 ήταν 5,7 εκατ. ευρώ, από 4,6 εκατ. ευρώ στις 31.12.2014, λόγω αύξησης της αξίας του μηχανολογικού εξοπλισμού σε 2,4 εκατ. ευρώ, από 1,565 εκατ. ευρώ, προφανώς λόγω νέων επενδύσεων.\nΟι βασικές βιομηχανικές εγκαταστάσεις της, στο Καλάβρυτα, περιλαμβάνουν κτίρια 3.940 τ.μ., σε οικόπεδο 16.042 τ.μ.\nΗ απόδοση του μέσου ενεργητικού της στη διάρκεια της χρήσης 2015 σε κέρδη προ φόρων, τόκων και αποσβέσεων (EBITDA) ανήλθε σε 11,8%, από 10,9% το 2014.\nΚατά μέσον όρο, το 2015 η εταιρεία απασχόλησε 72 εργαζόμενους, έναντι επίσης 72 το 2014. Διέθεσε για τις αμοιβές και λοιπά έξοδα προσωπικού 2,17 εκατ. ευρώ, έναντι 2,18 εκατ. ευρώ το 2014.\nΕκτός της παραγωγής τυροκομικών προϊόντων, ο Συνεταιρισμός ασχολείται επίσης με την παραγωγή και εμπορία ζωοτροφών, καθώς και με την εμπορία πολλαπλασιαστικού υλικού γεωργίας, λιπασμάτων, κτηνιατρικών και γεωργικών φαρμάκων. Το εργοστάσιο παραγωγής ζωοτροφών κατασκευάστηκε το 1988.


Τα νέα από την οικολογική καταστροφή του Κόλπου του Μεξικού είναι άσχημα. Η ΒΡ αποφάσισε να εγκαταλείψει την επιχείρηση top kill, αφού απέτυχε επανειλημμένα να σφραγίσει τη διαρροή πετρελαίου. «Πήραμε την απόφαση να προχωρήσουμε στην επόμενη επιλογή μας» δήλωσε ο επικεφαλής της προσπάθειας Doug Suttles. Ο πρόεδρος Ομπάμα αποκάλεσε την αποτυχία αυτή ως «Εξοργιστική και συγχρόνως θλιβερή», συμπληρώνοντας πως «Δεν θα υποχωρήσουμε μέχρι να περιοριστεί η διαρροή».\nΗ ΒΡ θα κάνει τώρα μια προσπάθεια να κόψει τον υποβρύχιο αγωγό και να τοποθετήσει μια βαλβίδα συγκράτησης επάνω από το σημείο της διαρροής, μια επιχείρηση που αναμένεται να διαρκέσει περίπου μια εβδομάδα. Αυτή τη φορά θα είναι πιο εύκολο να παρακολουθείται η προσπάθεια, μέσω ζωντανής σύνδεσης. Όπως ανακοίνωσε η εταιρία: «Είμαστε πεπεισμένοι πως θα πετύχουμε, αν και δεν μπορούμε να το εγγυηθούμε». Οι ειδικοί πάντως είναι επιφυλακτικοί καθώς θεωρούν το νέο σχέδιο ως παρακινδυνευμένο. «Αν δεν καταφέρουν να τοποθετήσουν σωστά τη βαλβίδα, τα πράγματα θα χειροτερέψουν», λένε, προσθέτοντας πως το όλο εγχείρημα «φαντάζει τρομακτικό». Η μόνιμη λύση της δημιουργίας μιας νέας «ανακουφιστικής πηγής» δεν θα είναι έτοιμη πριν τον ερχόμενο Αύγουστο. Προς το παρόν η ΒΡ προσπαθεί απεγνωσμένα, με διάφορες απόπειρες μέσω ρομπότ και άλλων συσκευών, να περιορίσει αυτό που χαρακτηρίζεται ως η χειρότερη διαρροή όλων των εποχών για την Αμερική.\nS.A. (Αssociated Ρress)\nSic transit gloria mundi 30/05/2010 18:46:16\nΟ παραλογισμός ενός συστήματος, που έβαλε σε κρίση την παγκόσμια οικονομία, φαίνεται πόσο πραγματικά τερατώδης είναι, όταν καταστρέφει την ίδια τη ζωή.\nΣαν να άνοιξε τρύπα προς την Κόλαση κανείς δεν ξέρει πόσο πετρέλαιο θα βγεί στη θάλασσα, με το φυσικό αέριο να το πιέζει προς τα πάνω σαν αντλία.\nΔυστυχώς είναι πολύ άσχημο, είναι τραγικό και απογοητευτικό το συμπέρασμα, για την "ευφυία" των σημερινών κοινωνιών. Είμαστε οι δούλοι (αλλού καλοταισμένοι μέχρι παχυσαρκίας, αλλού πεινασμένοι), ενός συστήματος βλακώδους, κακοήθους, αυτοκαταστροφικού και ανίερου.\nJOHNY F. @ Sic transit gloria mundi 30/05/2010 19:11:24\nπολιτης 30/05/2010 21:35:44\nlotofagos @ πολιτης 30/05/2010 23:55:56\nποσα απιδια βανει ο σακος 30/05/2010 22:14:52\nΑυτό που δεν λένε είναι οτι η υποθαλάσσια κοιλότητα (σπηλιά) που αδειάζει απο το πετρέλαιο και το αέριο και είναι προφανώς τεράστια σε διαστάσεις και διαθέτει τοιχώματα διαφορετικής υφής και συμπεριφοράς απο αυτά που έχουμε ως τώρα τη τύχη να παρατηρούμε και να γνωρίζουμε τη συμπεριφορά απο τα πετρώματα της επιφάνειας, αυτή η κοιλότητα δεν γεμίζει πάλι με θαλασσινό νερό όπως γίνεται σε όλες τις υποθαλάσσιες γεωτρήσεις, αφού η πίεση εξαγωγής πετρελαίου και αερίων σε στέρεη και υγρή μορφή είναι τόσο μεγάλη που οτι μηχανισμός εισαχθεί είτε καταστρέφεται είτε το υγρό εισαγωγής πάλι πετιέται έξω ή και τα δυο. Δεν υπάρχει τρόπος εξομάλυνσης της εξωτερικής και εσωτερικής πίεσης παρά μόνο με άλλες παράλληλες γεωτρήσεις που θα διαρκέσουν 3 μήνες για να φέρουν αποτελέσματα λόγο του βάθους του κοιτάσματος, που επίσης είναι αμφίβολα αν θα φέρουν επίσης επιθυμητά αποτελέσματα οχι μόνο λόγο της ρευστής κατάστασης στη σπηλιά κενού που δημιουργείται αλλά και των συνθηκών που ήδη έχουν δημιουργηθεί επειδή απουσιάζει διαδικασία εξισορρόπησης της πίεσης, ενω οι όποιες συνολικές ζυμώσεις συνισταμένες του προβλήματος είναι ενα ερωτηματικό για τους επιστήμονες εφόσων αυτή η κατάσταση δεν έχει ξαναδημιουργηθεί ειδικά σε τόσο μεγάλα βάθη κάτω απο τη θάλασσα και σε τόσο μεγάλα κοιτάσματα φυσικών αερίων και πετρελαίου.\nΔεν απέχει πολύ η αρχή του σεισμικού ρήγματος του Αγίου Αντρέα που διατρέχει την Αμερική και περνά μέσα απο τη ενεργά γεωσεισμική περιοχή του Yellowstone.\nΓενικά αν συνωμοτήσουν όλες οι κακές συγκυρίες η βόρεια Αμερικανική ήπειρος μπορεί να ξεσκιστεί απ άκρη σ άκρη, μόνο απο αυτή σπηλιά στο κόλπο του Μεξικού αν αυτή αφεθεί να καταρρεύσει και αν αυτό μπορεί να πυροδοτήσει αλυσιδωτές αντιδράσεις στο Αμερικανικό και Μεξικανικό υπέδαφος.\nΑυτά είναι πρωτόγνωρες καταστάσεις για τους ειδικούς επιστήμονες και είναι πράγματα που δεν θα δούν ποτέ το φως της δημοσιότητας.\nΌμως ολα άρχισαν τον καιρό που είχε ήδη κλειδωθεί η τύχη της οικονομίας μας τουλάχιστον απο τους Ατλαντικούς μας συμμάχους.\nΘυμηθείτε το...κι ας το θυμηθούν κι εκείνοι μαζί με το Πλάτωνα και με την ιστορία που συνδέει αυτό το τόπο με την άλλη πλευρά του Ατλαντικού..\nπολίτης @ ποσα απιδια βανει ο σακος 30/05/2010 23:20:20\nποσα απιδια βανει ο σακος @ πολίτης 31/05/2010 00:11:07\nΌταν σκάβεις το λάκκο του άλλου πέφτεις εσυ μέσα.\nπολίτης @ πολίτης 31/05/2010 00:46:28\naxristos 30/05/2010 23:02:50\nΆρχισε η περίοδος των τυφώνων. Στην Γουατεμάλα ήδη πέρασε μια τροπική καταιγίδα και υπήρξαν θύματα.\nΑυτό που φοβούνται είναι οι τυφώνες με το ιπτάμενο πετρέλαιο. Στην φετινή περίοδο περιμένουν τυφώνες μεγάλης έντασης. Το πιο πιθανό είναι οι νοτιοδυτικές πολιτείες των ΗΠΑ να πασαλειφτούν με πετρέλαιο και να καταστραφεί η αγροτική παραγωγή.\nΑπό την μία είναι ευχάριστο να βλέπεις την χώρα με την μεγαλύτερη στρατιωτική δύναμη, τεχνολογία και οικονομία(εννοώ του πλούσιους όχι το κράτος) να είναι ανίκανοι μπροστά στην φυσική καταστροφή που προκάλεσαν.\nΜία χώρα που στις 20 Απριλίου 2010 έπαιζε με τα ελληνικά spread και την αλλοίωση του πολιτισμού και του πληθυσμού μας.\nΑπό την άλλη η οικολογική καταστροφή είναι μεγάλη και θα μας επηρεάσει. Πόσο θα αυξηθεί φέτος το ψωμί;\nπολίτης @ axristos 31/05/2010 00:48:56\nOrestios @ axristos 31/05/2010 01:09:20\nΆνθρωπός τις @ axristos 31/05/2010 02:07:41\nΣτη Βικτωριανή Αγγλία, κάποιοι αστοί διανοούμενοι της εποχής που λίγη σχέση είχαν με τα σημερινά φερέφωνα, μιλούσαν ήδη για "δύο έθνη".\nΗ χώρα λοιπόν που έπαιζε με τα ελληνικά spread και έκανε geopolitics στην καμπούρα μας εμπεριείχε 10 εκατομμύρια "πολίτες" που "ζούσαν" κάτω απ' το όριο της πείνας, πριν από δέκα χρόνια! Της πείνας, όχι της φτώχειας και δεν ξέρω τι λένε οι στατιστικές τους σήμερα, αν υπάρχουν.\nΗ ίδια χώρα άφησε τα θύματα της 11/9 και τις οικογένειες τους να ψοφήσουν, χωρίς δουλειά και περίθαλψη.\nΆφησε μια πόλη με παγκόσμια ακτινοβολία (Ορλεάνη) να πνιγεί από ένα τυφώνα που προσπέρασε την Κούβα προκαλώντας ελάχιστα θύματα και υλικές ζημιές σε σχέση με τις αντίστοιχες καταστροφές στις ΗΠΑ. Υπάρχουν μάλιστα φήμες για εκούσια καταστροφή ορισμένων φραγμάτων ώστε να σωθούν μόνο οι πλούσιες, αραιοκατοικημένες εκτάσεις στα προάστια των εκλεκτών.\nΛες αυτή η χώρα να χέστ.... καθόλου για την ολοκληρωτική καταστροφή του εξαθλιωμένου αγροτικού πληθυσμού της; Η χώρα στην οποία αναφέρεσαι συμπίπτει με τη φτωχή αμερική μόνο γεωγραφικά, γλωσσικά (αυτό υπό συζήτηση), στην ασημαντότητα της δημόσιας σφαίρας (που έχει όμως διαφορετικές επιπτώσεις στις διαφορετικές τάξεις) και στη δυνατότητα που δίνει στους λούμπεν προλεταρίους της να κάνουν πλιάτσικο στο Ιράκ μέχρι να τους γυρίσουν στη μαύρη σακούλα.\nΕίτε είναι ευχάριστο το θέαμα των ΗΠΑ είτε όχι, δεν έχει καμία σχέση με ανικανότητα. Είναι ο πολιτισμός του κανιβαλισμού και της σχιζοφρένειας που εξάγεται πλέον παντού και θέλει σήμερα να εδραιωθεί και στην πατρίδα μας. Το θέμα είναι εμείς τι κάνουμε.\nSic transit gloria mundi @ axristos 31/05/2010 10:33:08\nΤο γήπεδο καταρρέει εκ θεμελίων κι εμείς κυττάμε πόσο αντιαθλητικά παίζει η πρωτοπόρος του πρωταθλήματος.\nΌποιος δεν θέλει ή φοβάται να μιλήσει για τον συστημικό παραλογισμό του καπιταλισμού, μιλά μόνον για τις ΗΠΑ.


«Κύριος, όπως λέμε τον Θεό» - POPAGANDA\nΝτοκουμέντο: Πίσω από το γυαλί του στούντιο ηχογράησης ο Νίκος Γκάτσος παρακολουθεί τα πάντα.Οι εικόνες είναι από την ταινία του Παντελή Βούλγαρη «Μεγάλος Ερωτικός», μέρος της οποίας περιέχεται στο Παρασκήνιο του Λάκη Παπαστάθη «Μάνος Χατζιδάκις: 18 κινούμενες εικόνες»\nΟι εικόνες είναι από την ταινία του Παντελή Βούλγαρη «Μεγάλος Ερωτικός», μέρος της οποίας περιέχεται στο Παρασκήνιο του Λάκη Παπαστάθη «Μάνος Χατζιδάκις: 18 κινούμενες εικόνες»\n«Ο Χατζιδάκις ήταν ο πρώτος άνθρωπος που γνώρισα μετά τον Γκάτσο στην Αθήνα, το 1975. Είχα φτάσει μεσημέρι στην Αθήνα και ο Νίκος κανόνισε να πάνε το βράδυ στου Φλόκα. Δεν καθόταν στο συνηθισμένο τραπέζι, σε αυτό που θα καθόμασταν όλοι μαζί αργότερα, αλλά σε κάποιο άλλο σημείο στο μαγαζί. Όπως στρίψαμε και τον είδα πίσω απ’ την κολώνα, αναφωνώ “αμάν, ο Χατζιδάκις!” και μένω ακίνητη, κόκκαλο. Εγώ τότε ήμουν ένα χωριατοκόριτσο που βρήκα στην Αθήνα ανθρώπους που θαύμαζα», αφηγείται η Αγαθή Δημητρούκα. Γελάει. Στη φωνή της ακούς την έκπληξη εκείνης της πρώτης συνάντησης και πιστεύεις πως, αν ήσουν στην θέση της, και εσύ κάπως έτσι θα αντιδρούσες. Κι ας μην ήσουν ένα κορίτσι της επαρχίας που βρέθηκε στο κέντρο της ελληνικής διανόησης, κι ας μην συνδέθηκες με τον Νίκο Γκάτσο.\nΗ Αγαθή Δημητρούκα το 1975 γνώρισε από κοντά τον Μάνο Χατζιδάκι, τον οποίο, ασυναίσθητα, ήξερε ήδη από παιδί. «Παρόλο που μεγάλωσα με τα δημοτικά τραγούδια και τα ηρωικά του Μεσολογγιού, το πρώτο τραγούδι που μου έχει εντυπωθεί ήταν το “Γαρύφαλλο στ’ αυτί”. Το είχα ακούσει σ’ ένα πάρκο μιας πόλης και νόμιζα ακόμη τότε, όπως έβλεπα το ηχείο-χωνί στο δέντρο, ότι και τα τραγούδια είναι φρούτα και έρχονται από τα δέντρα. Είχα μόλις κλείσει τα τέσσερα. Τότε νόμιζα ότι τα τραγούδια δεν γράφονται από ανθρώπους. Έφτασα σε σημείο να γνωρίσω όχι μόνο τον άνθρωπο που είχε γράψει εκείνο το τραγούδι που μου είχε μείνει, αλλά και να συνεργαστώ μαζί του, να μάθω να γράφω κι εγώ στίχους. Αν αυτό δεν είναι μαγεία, τι είναι;»\nΟ Χατζιδάκις σεβόταν τους συνεργάτες του, ενίσχυε και ενθάρρυνε τους νεότερους και γι’ αυτό υπήρχε αυτή η δημιουργικότητα γύρω του. Όλοι κάνανε πράγματα καλά, όχι πρόχειρα, έβαζαν την ψυχή τους. Αυτό κατάφερε ο Χατζιδάκις, να βάζουμε την ψυχή μας σ’ αυτό που κάνουμε\nΜιλάει για την συνεργασία τους και θυμάται γεγονότα και περιστατικά, λες και δεν έχουν περάσει είκοσι χρόνια από τότε που ο Χατζιδάκις πέθανε. «Οι νεότεροι συνθέτες είναι μέσα στην καχυποψία, φοβούνται να σου δώσουν μια ολόκληρη μελωδία με οδηγίες, γιατί φοβούνται μήπως την δώσεις σε κάποιον άλλο. Σου δίνουν την μισή και λένε συνέχισε εσύ παρακάτω. Ο Χατζιδάκις, σε μένα που ήμουν άπειρη, αλλά και στον Γκάτσο που ήταν εμπειρότατος, μας έδινε κανονικά την μελωδία, είτε ηχογραφημένη στο στούντιο, είτε παιγμένη στο πιάνο. Μας την έδινε με ψεύτικα, ασύντακτα λόγια, απλά για να δούμε πώς πειράζονται και πώς ομοιοκαταληκτούν οι στίχοι. Καμιά φορά μας ζητούσε θέματα. Θυμάμαι τι συνέβη με τις “Μπαλάντες της οδού Αθηνάς” και το “Μυστήριο της 4ης πρωινής”. Ήταν στίχοι που τους είχα ήδη γράψει. Το ίδιο με την “Αρχαία Βία Προγονική”. Τον ρώτησα “κύριε Χατζιδάκι, μήπως σας κάνει;”. “Βεβαίως παιδί μου”, μου λέει, “θα σε πείραζε να αλλάξω λίγο το ρεφρέν, να κάνω τον στίχο “πως γινόμαστε ευθύς”;». “Μου φαίνεται λίγο κωνσταντινουπολίτικο το ευθύς, αλλά δεν πειράζει, ό,τι θέλετε”. Είχα γράψει κι ένα τραγούδι το οποίο δεν του άρεσε, το θεωρούσε πιο λόγιο. Ήθελε στιχάκια σαν αυτά που υπήρχαν στα παλιά ημερολόγια και έτσι έγινε “Η πόρτα του Παράδεισου”. Το δέχτηκα, γιατί είχε δίκιο». Τι γινόταν όμως τις φορές που δεν είχε; «Τις διαφωνίες μας ακολουθούσε πάντα μια συζήτηση. Δεν υπήρξε ποτέ κανένας αγώνας κατς. Ήταν πάντα σαφής σε αυτό που ήθελε και σ’ αυτό που φανταζόταν, αλλά αν του προτείναμε κάτι που ποιητικά, στο αίσθημα, ήταν σωστό, το δεχόταν. Ο Χατζιδάκις σεβόταν τους συνεργάτες του, ενίσχυε και ενθάρρυνε τους νεότερους και γι’ αυτό υπήρχε αυτή η δημιουργικότητα γύρω του. Όλοι κάνανε πράγματα καλά, όχι πρόχειρα, έβαζαν την ψυχή τους. Αυτό κατάφερε ο Χατζιδάκις, να βάζουμε την ψυχή μας σ’ αυτό που κάνουμε.». Αν στις διορθώσεις του υπήρχε αλαζονεία, η Δημητρούκα δεν την είδε ποτέ. «Πολλές φορές σήμερα περιμένουν από μένα να φερθώ με οίηση, αλλά δεν έχω μάθει έτσι. Από τον Χατζιδάκι έμαθα να σέβομαι τους συνεργάτες μου», επαναλαμβάνει και δεν γίνεται παρά να την πιστέψεις.\nΜάνος Χατζιδάκις, Νίκος Γκάτσος, Αγαθή Δημητρούκα. Τη φωτογραφία , τραβηγμένη από το Γιώργο Χατζιδάκι, μας παραχώρησε η κυρία Δημητρούκα.\nΤο δέσιμό της με τον συνθέτη είναι βαθύ και προσωπικό, ίσως περισσότερο απ’ όσο φαντάζεται κανείς. «Έζησα πολλά χρόνια με τον Γκάτσο. Το ’91 τον ένιωσα να γερνάει απότομα και βρέθηκα σε ένα δίλημμα, αν θα μπορούσα να αντέξω τα γηρατειά. Φανταζόμουν μια δεκαετία ενός ανθρώπου γερασμένου που πιθανόν να έχανε το μυαλό του. Εφόσον εγώ είχα θαυμάσει το μυαλό, δεν άντεχα την πιθανότητα της απώλειας. Σε αυτήν την εσωτερική μου πάλη είπα πως αν έφευγα θα ήταν προδοσία, λιποταξία. Ο Γκάτσος δεν έζησε βέβαια πολύ, ούτε το μυαλό του “έφυγε”. Όμως είχα μπει σε μια διαδικασία πένθους. Αυτό που μετά τον Γκάτσο με μάγεψε ήταν η συνεργασία με τον Χατζιδάκι. Με κάλεσε σπίτι του στις 16 Αυγούστου του ’92 και μου ανακοίνωσε πως, πλέον, εκτός κι αν έπαιρνε από βιβλία ποιήματα να μελοποιήσει, αν ήθελε στίχους θα ζητούσε μόνο από μένα. Τότε μου ανέθεσε το Internot. Με αυτήν την τεράστια προσφορά άρχισα να ξανακάνω όνειρα. Δεν μπορούμε να ζούμε χωρίς όνειρα, έχουμε ανάγκη οι άνθρωποι να κοιτάμε μακριά και ψηλά. Με τον θάνατο του Χατζιδάκι, τέλειωσαν απότομα. Οι άνθρωποι μετά με πλησίαζαν δήθεν για μένα, αλλά ήθελαν κάτι του Γκάτσου. Πέρασα μια δεκαετία στην οποία προσπάθησα πολύ για να σταθώ στα πόδια μου».\nΜέχρι και πριν αρκετά χρόνια έλεγα “ο κύριος Χατζιδάκις” και με πειράζανε, γιατί δεν λες κύριο έναν άνθρωπο που δεν βρίσκεται εν ζωή. Απαντούσα “Κύριος, όπως λέμε τον Θεό”\nΟ Χατζιδάκις έδωσε στην Δημητρούκα ώθηση να ξεκινήσει απ’ την αρχή. «Όταν ένας συνθέτης έχει όραμα, οι στόχοι είναι πολύ ψηλοί. Αυτό σου δίνει και δύναμη και θάρρος και αυτοπεποίθηση. Ο Χατζιδάκις ήταν ένας σπουδαίος πόλος που σε τράβαγε και σε μαγνήτιζε, αλλά δεν σε διέλυε. Η συνεργασία μου μαζί του ήταν τόσο έντονη για μένα, που αν γινόταν κάτι και αφαιρούνταν οι στίχοι μου από τις μελωδίες του και αυτές έβγαιναν με άλλους στίχους, δεν θα με πείραζε πολύ. Αυτά που ήταν να νιώσω στην δημιουργία, τα ένιωσα. Δεν μπορεί να τα πάρει κανείς». Όλα τα χρόνια της γνωριμίας τους, του μιλούσε στον πληθυντικό. «Μέχρι και πριν αρκετά χρόνια έλεγα “ο κύριος Χατζιδάκις” και με πειράζανε, γιατί δεν λες κύριο έναν άνθρωπο που δεν βρίσκεται εν ζωή. Απαντούσα “Κύριος, όπως λέμε τον Θεό”».\nΤα χρόνια περνούν και ούτε Χατζιδάκιδες, ούτε Γκάτσοι εμφανίζονται. Ίσως οι μαγικοί άνθρωποι σβήστηκαν μαζί με την εποχή τους. «Δεν μπορούμε πια να βρούμε την μαγεία στους άλλους, γιατί έχουμε χάσει τον εαυτό μας. Παρασυρόμαστε. Οι άνθρωποι εύκολα ρίχνουν στους άλλους την ευθύνη, ψάχνουν έναν σωτήρα να τους σώσει. Ο Γκάτσος μιλούσε μέσα από το έργο του και ο Χατζιδάκις με τα κείμενά του και τις εκπομπές στο ραδιόφωνο. Έβλεπαν και οι δύο μακριά, αλλά τότε, που όλα ήταν εύκολα, τους λοιδορούσαν. Τώρα ευτυχώς που δεν ζουν. Πέθαναν εγκαίρως για να μην ζήσουν αυτήν την κατάντια για την οποία έκρουαν τον κώδωνα του κινδύνου».


Ανάπλαση δοντιών με ένζυμα: το μέλλον της οδοντιατρικής! – Wikihealth.gr\nΑνάπλαση δοντιών με ένζυμα: το μέλλον της οδοντιατρικής! | Wikihealth.gr\nΑρχικήΥγεία των δοντιώνΑνάπλαση δοντιών με ένζυμα: το μέλλον της οδοντιατρικής!\nΕλπίδα ΧαμζίνΒιολόγος, BSc Σεπτέμβριος 11, 2021, 2:00 μμ Σεπτέμβριος 10, 2021, 10:09 πμ\nΗ διατήρηση της καλής στοματικής υγείας είναι εξέχουσας σημασίας, αν θέλουμε να αποφύγουμε επίπονες επισκέψεις (όχι όμως τις επισκέψεις ρουτίνας) στον οδοντίατρο. Ακολουθώντας τις οδηγίες του οδοντιάτρου μας, και τηρώντας τες καθημερινά, τις περισσότερες φορές δεν θα αντιμετωπίσουμε κάποιο πρόβλημα. Ωστόσο, λόγω κάποιου τραυματισμού αλλά και γενετικών προδιαθέσεων, κάποιες φορές, τα δόντια μας χρήζουν ιδιαίτερης μεταχείρισης.\nΤι είναι η αδαμαντίνη και η οστεΐνη; Γιατί αποτελούν σημαντικά δομικά στοιχεία των δοντιών μας;\nΗ αδαμαντίνη, γνωστή και ως το σμάλτο του δοντιού, είναι το εξωτερικό στρώμα κάθε δοντιού στην περιοχή της μύλης, στο τμήμα που βρίσκεται πάνω από τα ούλα, και είναι ο σκληρότερος ιστός του ανθρωπίνου σώματος. Είναι ουσιαστικά το προστατευτικό περίβλημα του δοντιού, απομονώνοντάς το από το περιβάλλον. Παραμένει εξαιρετικά ευαίσθητη, ειδικά στην τερηδόνα, καθότι κατά 96% αποτελείται από ανόργανα υλικά.\nΩστόσο, παρότι η αδαμαντίνη χαίρει όλης της προσοχής, καθότι είναι το τμήμα του δοντιού που φαίνεται περισσότερο, ένα άλλο δομικό στοιχείο, η λεγόμενη οστεΐνη, είναι εξίσου, αν όχι περισσότερο, σημαντικό για την υγεία του δοντιού. Η οστεΐνη είναι ένα λεπτό στρώμα οδοντικού ιστού που καλύπτει όλη την εξωτερική επιφάνεια της ανατομικής ρίζας του δοντιού. Επενδύει την οδοντίνη της ρίζας, επικαλύπτει τα ανοικτά οδοντινοσωληνάρια, και στηρίζει το δόντι στο φατνίο, καθώς σε αυτήν προσφύονται οι ίνες του περιριζίου. Λόγω της μικρής σκληρότητας της και του λεπτού πάχους της, καθίσταται ευάλωτη και συχνά αποτρίβεται, αφήνοντας εκτεθειμένη τη ριζική οδοντίνη στο στοματικό περιβάλλον.\nΠοια τμήματα του δοντιού επηρεάζει η περιοδοντική νόσος συχνότερα;\nΗ οστεΐνη είναι ένας από τους ιστούς που προσβάλλονται έντονα κατά την περιοδοντική νόσο. Η νόσος αυτή είναι μια χρόνια, βακτηριακή φλεγμονή που προσβάλλει τα ούλα και το κόκκαλο που στηρίζει τα δόντια στην γνάθο. Μπορεί να προσβληθούν πάνω από ένα δόντια, και η κύρια αιτία της νόσου είναι η οδοντική πλάκα. Ομάδες υψηλού κινδύνου είναι οι καπνίζοντες, άτομα που εγκυμονούν, διαβητικά άτομα, και άλλοι επιβαρυντικοί παράγοντες είναι το στρες, συστηματικά νοσήματα, κακή διατροφή και συγκεκριμένες φαρμακευτικές αγωγές.\nΜέχρι στιγμής, οι περισσότερες ομάδες μελετητών, επικεντρώνονταν στην ανάπτυξη υγιούς οστού στη γνάθο για την αντιμετώπιση της περιοδοντικής νόσου. Ωστόσο, αν η οστεΐνη, που συνδέει το δόντι στο οστό της γνάθου, δεν είναι υγιής, δεν θα επέλθει και πλήρης αποκατάσταση της λειτουργίας του δοντιού. Επιπλέον, η οστεΐνη από μόνη της δεν έχει τάση αυτοεπανόρθωσης.\nΠώς μπορούμε να επανορθώσουμε την οστεΐνη χρησιμοποιώντας μας ένζυμα του οργανισμού μας;\nΜια νέα μελέτη με επικεφαλή την Martha J. Somerman, D.D.S, Ph.D., ερευνά τρόπους επιδιόρθωσης της οστεΐνης μέσω ενζύμων. Συγκεκριμένα, χρησιμοποίησαν ένα ένζυμο που απαντάται φυσιολογικά στον οργανισμό μας, το ALP ( αλκαλική φωσφατάση), προκειμένου να αυξήσουν φυσιολογικά, την διαδικασία ορυκτοποίησης των οστών και των δοντιών.\nΗ έρευνα πραγματοποιήθηκε σε ποντίκια, από τα οποία έλειπε το γονίδιο υπεύθυνο για την παραγωγή μιας δομικής πρωτεΐνης, η οποία απαντάται στα οστά και στην οστεΐνη. Οι ερευνητές έδιναν σε αυτά τα ποντίκια μια αγωγή, η οποία τετραπλασίαζε την συγκέντρωση μιας συναφούς με την ALP, αλκαλική φωσφατάση (TNAP), και παρατήρησαν τουλάχιστον διπλασιασμό του πάχους της οστεΐνης των ποντικιών αυτών, σε σχέση με τον πληθυσμό που δεν έλαβε θεραπεία. Παράλληλα, τα οστά της γνάθου αναπτύχθηκαν περισσότερο, ειδικότερα αυτά που περιβάλλουν τα δόντια. Σε δεύτερο χρόνο, αύξησαν την συγκέντρωση της TNAP αποκλειστικά στην γνάθο, και τα αποτελέσματα ήταν εξίσου θετικά. Ένα επιπλέον πείραμα που αφορούσε ελαττωματικούς οστεϊνοβλάστες, κύτταρα που εμπλέκονται στην οστεϊνογένεση, ωφελήθηκαν από την αύξηση της ALP, επιδιορθώνοντας την λειτουργία τους.\nΗ εφαρμογή αυτών των ενζύμων και σε ασθενείς με περιοδοντική νόσο δεν φαίνεται να αργεί, καθώς ήδη χρησιμοποιούνται τα συγκεκριμένα ένζυμα και σε άλλες νόσους.\nEnzyme Therapy Helps Rebuild Teeth https://irp.nih.gov/blog/post/2021/05/enzyme-therapy-helps-rebuild-teeth\nDelivery of Alkaline Phosphatase Promotes Periodontal Regeneration in Mice. 10.1177/00220345211005677\nΠεριοδοντίτιδα: Διπλασιάζει τις πιθανότητες υπέρτασης


BRIMNES έπιπλο TV, Μαύρο | IKEA Ελλάδα\nΚαθαρό βάρος\t: 17.76 kg\nΜεικτό βάρος: 18.50 kg\nΒασικά μέρη/ Μπάζα:\nΠροτείνουμε το έπιπλο TV να είναι ελαφρώς πιο πλατύ από την τηλεόραση. Ταιριάζει σε τηλεόραση μεγέθους έως 45 ιντσών. Μπορείτε να επιλέξετε μία μεγαλύτερη τηλεόραση, αν δεν είναι πιο βαριά από το ορισμένο μέγιστο βάρος φορτίου στο πάνω μέρος του πάγκου. Χειριστείτε με προσοχή! Μια φθαρμένη άκρη ή μια γρατζουνιά μπορεί να κάνει το γυαλί να ραγίσει και/ή να σπάσει. Αποφύγετε τα χτυπήματα από το πλάι, εκεί το γυαλί είναι πιο ευαίσθητο. Αυτό το έπιπλο πρέπει να στερεώνεται στον τοίχο με τη βοήθεια του εξαρτήματος στερέωσης που περιλαμβάνεται στη συσκευασία. Τα διαφορετικά υλικά τοίχου απαιτούν διαφορετικούς τύπους εξαρτημάτων στερέωσης. Χρησιμοποιήστε εξαρτήματα κατάλληλα για τους τοίχους του σπιτιού σας, πωλούνται χωριστά. Μπορεί να συνδυαστεί και με άλλα έπιπλα της σειράς των προϊόντων BRIMNES.


Διατροφη Προβατων - Οικολογια-φυση (BKS.0665010)\nΑρχική > Βιβλία > Οικολογία • Φύση > ΔΙΑΤΡΟΦΗ ΠΡΟΒΑΤΩΝ\nΠΑΠΑΔΟΠΟΥΛΟΣ ΓΕΩΡΓΙΟΣ στην κατηγορία ΟΙΚΟΛΟΓΙΑ-ΦΥΣΗ\nΣυγγραφέας: ΠΑΠΑΔΟΠΟΥΛΟΣ ΓΕΩΡΓΙΟΣ\nΤο βιβλίο αυτό παρέχει τις σύγχρονες γνώσεις για τη χάραξη της στρατηγικής και την εφαρμογή της ενδεδειγμένης τεχνικής διατροφής των προβάτων. Αποτελεί βοήθημα για χρήση από τους Γεωπόνους, Κτηνιάτρους, Τεχνολόγους Γεωπονίας, σπουδαστές, παραγωγούς και κάθε ασχολούμενο με τον κλάδο της προβατοτροφίας.\nΈμφαση δίνεται στα παρακάτω:\nΣτη διατροφή των αμνάδων αναπαραγωγής.\nΣτην αλληλεξάρτηση μεταξύ διατροφής και αναπαραγωγής.\nΣτους παράγοντες που καθορίζουν το ύψος της γαλακτοπαραγωγής.\nΣτον προσδιορισμό των αναγκών των ζώων σε ενέργεια, πρωτεΐνες και λοιπά θρεπτικά στοιχεία.\nΣτην τεχνική της διατροφής των προβατίνων σε κάθε φάση του αναπαραγωγικού τους κύκλου.\nΣτην επίδραση της διατροφής στην ποιότητα του γάλακτος.\nΣτη διατροφή των κριών.\nΣτην τεχνική διατροφής των παχυνόμενων αμνών.\nΣτην εκτίμηση της παραγωγικότητας των προβατίνων.\nΔΙΑΤΡΟΦΗ ΠΡΟΒΑΤΩΝ (BKS.0665010)\n• Στη διατροφή των αμνάδων αναπαραγωγής.\n• Στην αλληλεξάρτηση μεταξύ διατροφής και αναπαραγωγής.\n• Στους παράγοντες που καθορίζουν το ύψος της γαλακτοπαραγωγής.\n• Στον προσδιορισμό των αναγκών των ζώων σε ενέργεια, πρωτεΐνες και λοιπά θρεπτικά στοιχεία.\n• Στην τεχνική της διατροφής των προβατίνων σε κάθε φάση του αναπαραγωγικού τους κύκλου.\n• Στην επίδραση της διατροφής στην ποιότητα του γάλακτος.\n• Στη διατροφή των κριών.\n• Στην τεχνική διατροφής των παχυνόμενων αμνών.\n• Στην εκτίμηση της παραγωγικότητας των προβατίνων.\nΔΙΑΤΡΟΦΗ ΠΡΟΒΑΤΩΝ BKS.0665010 ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΔΟΠΟΥΛΟΣ ΓΕΩΡΓΙΟΣ ΟΙΚΟΛΟΓΙΑ-ΦΥΣΗ ΔΙΑΤΡΟΦΗ ΠΡΟΒΑΤΩΝ


Parador de Santo Estevo Nogueira de Ramuin, Ξενοδοχείο Ισπανία. Περιορισμένη προσφορά !\n« Επιστροφή Parador de Santo Estevo\nΔείτε κι άλλες φωτογραφίες Επιβεβαίωση τιμών και διαθεσιμότητας : Parador de Santo Estevo: Check in :\nΔείτε τις τιμές Parador de Santo Estevo - Περιγραφή Βρίσκεται στα ανατολικά,Διαβάστε τη συνέχεια\n11 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται στην διεύθυνση Monasterio de Santo Estevo και είναι η ιδανική βάση για να γνωρίσετε τα αξιοθέατα της πόλης, είτε θα μείνετε για λίγες μέρες είτε η διαμονή σας είναι μεγαλύτερη. Με 77 δωμάτια όλων των κατηγοριών, (από Room ως και Room), το ξενοδοχείο Parador de Santo Estevo προτείνει τιμές που ξεκινούν από n.a. Ευρώ. Πολυτελές ξενοδοχείο, το Parador de Santo Estevo παρέχει όλες τις ανέσεις όπως n.a.. Ανήκει στην αλυσίδα ξενοδοχείων TY.Διαθέτει επίσης πρόσβαση για αναπηρική καρέκλα.\nParador de Santo Estevo στιλ:\nParador de Santo Estevo παροχές και υπηρεσίες\nΒρίσκεται στα ανατολικά, 20 λεπτά απόσταση με αυτοκίνητο από το κέντρο τη\nΑυτό το ξενοδοχείο είναι κάτι παραπάνω από ένα Πολυτελές ξενοδοχείο πέντε αστέρων . Σας προτείνονται μεγάλος αριθμός ανέσεων, όπως Εστιατόριο, Room service, Ανοιχτή ρεσεψιόν 24 / 24ωρο, Εφημερίδες, 11,1 km -\nΕπιβεβαίωση τιμών και διαθεσιμότητας : Parador de Santo Estevo: Check in :


Μαρτίνς:«Περήφανος που αποκαλώ σπίτι μου το Καραϊσκάκη!» - PeiraiasNews.gr\n> Μαρτίνς:«Περήφανος που αποκαλώ σπίτι μου το Καραϊσκάκη!»\nΜαρτίνς:«Περήφανος που αποκαλώ σπίτι μου το Καραϊσκάκη!»\nΟ Ολυμπιακός ολοκλήρωσε τις αγωνιστικές του υποχρεώσεις στον Ναό. Ωστόσο, στο τελευταίο ματς κόντρα στην Ξάνθη, αυτό που έγινε για μια ακόμα φορά τη φετινή σεζόν ήταν εκπληκτικό! Σχεδόν 30.000 οπαδοί του Θρύλου βρέθηκαν στο Φαληρικό γήπεδο. Και, μάλιστα, σε ένα ματς το οποίο δεν υπήρχε βαθμολογικό κίνητρο.\nΟ κόσμος της ομάδας έδειξε για άλλη μια φορά ότι βρίσκεται δίπλα στις προσπάθειες και των ποδοσφαιριστών, αλλά και του Πέδρο Μαρτίνς! Μην ξεχνάμε, ότι η ομάδα από ένα σημείο και μετά άρχισε να «κρύβει» τη μπάλα και να προκαλεί ντελίριο ενθουσιασμού στους ΓΑΥΡΟΥΣ.\nΤεράστια η στήριξη του κόσμου του Ολυμπιακού τη φετινή σεζόν. Και αυτό, παρότι η ομάδα δεν κατέκτησε τίτλο. Είναι, άλλωστε, γνωστό τοις πάσι ότι διοίκηση, ομάδα και κόσμος είναι ένα. Μια γροθιά!\nΟ Μαρτίνς πάντα μετά από κάθε αναμέτρηση που έδινε ο Ολυμπιακός στο «Γ. Καραϊσκάκης» ευχαριστούσε τον κόσμο για την στήριξη. Και το έκανε για μια ακόμα φορά. Μέσα από τα social media τώρα, με ξεχωριστό τρόπο.\nΟ Πορτογάλος τεχνικός, σε ανάρτησή του στο twitter, χαρακτήρισε σπίτι του τον Ναό! Έγραψε χαρακτηριστικά: «Καραϊσκάκη. Περήφανος που το αποκαλώ σπίτι μου».\nΜάλιστα, ανάρτησε φωτογραφία με τα εισιτήρια που έκοψαν οι ομάδες του πρωταθλήματος της Superleague. Μια φωτογραφία που δείχνει την τεράστια διαφορά που έχει ο Ολυμπιακός από τον δεύτερο ΠΑΟΚ. Και σε μια χρονιά, που όπως τονίσαμε και παραπάνω, ο Θρύλος δεν κατέκτησε ούτε το πρωτάθλημα, ούτε το Κύπελλο. Όμως, οι ΓΑΥΡΟΙ είναι πάντα εκεί...


Μαργαρίτης: Μπήκε στην 35άδα των μπλοκέρ της Basket League | Novasports\nΒαγγέλης Μαργαρίτης Κολοσσός\nΟ Βαγγέλης Μαργαρίτης στην αναμέτρηση του Κολοσσού κόντρα στη Λάρισα έκανε ένα κόψιμο και μπήκε στην πρώτη 35άδα των παικτών της Stoiximan Basket League με τις περισσότερες τάπες.\nΑναλυτικά όσα αναφέρει στην ενημέρωση του ο ΕΣΑΚΕ:\nΔεν είναι το… φόρτε του αλλά το κάνει με συνέπεια. Ο Βαγγέλης Μαργαρίτης με τη μοναδική τάπα του στο σημερινό παιχνίδι μπήκε στην πρώτη 35άδα των μπλοκέρ της Stoiximan Basket League. Ο αρχηγός του Κολοσσού H Hotels έφτασε τα 113 κοψίματα καριέρας και ξεπέρασε κατά ένα τον Ευθύμη Ρεντζιά και τον Μο Φαγιέ.\nΟ Μαργαρίτης ήταν ένας από τους τρεις παίκτες του Κολοσσού H Hotels που σημείωσαν 11 πόντους. Με αυτούς «σκαρφάλωσε» δύο θέσεις στην ιστορική λίστα των σκόρερ της Stoiximan Basket League. Έφτασε τους 1.969 και ξεπέρασε τον Νίκο Αργυρόπουλο (1.961) και τον Γιώργο Μποσγανά (1.964).\nΑκόμη για τον Κολοσσό H Hotels, ο Τζόρνταν Φλόιντ με τους εννιά πόντους που είχε στον σημερινό αγώνα, μπήκε στην πρώτη 30άδα των σκόρερ της ομάδας της Ρόδου στο επαγγελματικό Πρωτάθλημα. Έφτασε τους 313 και ξεπέρασε τον Λάνγκστον Χολ που σημείωσε 307 στην περίοδο 2016-17. Τον πέρασε όμως και ο Κένι Ουίλιαμς που έχοντας 11, έφτασε τους 312.


5ο Σεμινάριο Ηχωκαρδιογραφικών Τεχνικών\nΕφαρμογή σε Βαλβιδοπάθειες και Επεμβατική Καρδιολογία\nΠαρασκευή 24 & Σάββατο 25 Σεπτεμβρίου 2021\nΑμφιθέατρο Νοσοκομείου Ερρίκος Ντυνάν Hospital Center\nΕγγραφές στο Σεμινάριο: εδώ\nΣυμμετοχή στο Hands on session: αποστολή e-mail στο mmantala@tmg.gr (όνομα – τίτλος – email – τηλέφωνο)\n5o Seminario Echo Final Program\nDownload PDF • 810KB\nΚ.Χ. Παπαδόπουλος - Ηχωκαρδιογραφικό Εργαστήριο του ΓΝΑ «Κοργιαλένειο – Μπενάκειο, ΕΕΣ»\nΣ. Λοΐζος - EACVI Heart Imagers of Tomorrow Ελλάδας\nΣε συνεργασία με το Ελληνικό Κολλέγιο Καρδιολογίας\nΔιοργανώνεται από το Ηχωκαρδιογραφικό Εργαστήριο του ΓΝΑ «Κοργιαλένειο – Μπενάκειο, ΕΕΣ», την Ομάδα «Heart Imagers of Tomorrow» (H.I.T.) Ελλάδας σε Συνεργασία με το Ελληνικό Κολλέγιο Καρδιολογίας.\nΣτο τρίτο μέρος – «Hands-on session»- θα υπάρχει πρακτική εφαρμογή της χρήσης των συμβατικών και εξειδικευμένων Ηχωκαρδιογραφικών Τεχνικών στην εκτίμηση των βαλβιδοπαθειών πάνω σε κλινικά περιστατικά, σε σταθμούς εργασίας, με τη καθοδήγηση των ειδικών.\nΟι συμμετέχοντες τέλος θα “υποβληθούν” στο Quiz αξιολόγησης γνώσεων, πάνω στη διάγνωση και κλινική αξιολόγηση περιστατικών, με θεωρητικές και κλινικές ερωτήσεις, σε πνεύμα ανάλογο των ερωτήσεων πιστοποίησης της Ευρωπαϊκής και Αμερικάνικης Καρδιολογικής Εταιρείας.\nΣτους συμμετέχοντες θα χορηγηθούν 13 Μόρια Συνεχιζόμενης Εκπαίδευσης από τον Πανελλήνιο Ιατρικό Σύλλογο.\nΕπιμελητής Α΄ Καρδιολογίας,\nΝοσοκομείο ΄Κοργιαλένειο –Μπενάκειο Ε.Ε.Σ'\nΠρόεδρος Ομάδας Εργασίας Ηχωκαρδιολογίας Ε.Κ.Ε.\nΚαρδιολόγος Νοσοκομειο ΥΓΕΙΑ\nΟμάδα Heart Imagers of Tomorrow Ελλάδας\nΜέλος Πυρήνα Ομάδας Εργασίας Ηχωκαρδιολογίας Ε.Κ.Ε.


Σπυροπούλου: Εξιλαστήριο θύμα ή... θύτης! | κοσμικα , opinions | womenonly.gr\nΣπυροπούλου: Εξιλαστήριο θύμα ή... θύτης!\nΠου να φανταζόταν πέρυσι η Κωνσταντίνα Σπυροπούλου την ώρα που καθόταν αγαλματάκι ακούνητο στην εκπομπή της Ελένης Μενεγάκη ως μοντέλο για το μακιγιάζ\nότι φέτος όλοι θα ασχολούνταν μαζί της. Γιατί πρώτη φορά στα χρονικά της τιβί «γλάστρα» σε καναπέ προκαλεί τόσο ντόρο. Ακόμη και η «βασίλισσα» Ελένη στα χρόνια της Mega Banca τόση φασαρία δεν προκαλούσε.\nΉ τουλάχιστον, ο Γιώργος Πολυχρονίου δεν είχε άγχη στο κεφάλι. Σε αντίθεση με τη Ναταλία Γερμανού, που συνεχίζει να επιμένει ότι δεν τρέχει μία και να υπερασπίζεται το... «εξιλαστήριο θύμα» που ακούει στο όνομα... Σπυροπούλου.\nΕίναι όμως «θύμα» η σαρωτική και φιλόδοξη Κων/να ή... θύτης; Έπεσε δηλαδή κι αυτή «θύμα» του αγαπημένου τηλεοπτικού κουτσομπολιού που θέλει την Γερμανού να τσακώνεται με όποια όμορφη και μικρότερη ανεξαρτήτου χρώματος στο μαλλί κοπέλα που κάθεται δυο θέσεις παραδίπλα της; Ή μήπως τελικά η Ναταλία έπεσε θύμα ενός... μπιμπελού που θέλει να γίνει όχι νέα Γερμανού, αλλά... Μενεγάκη!\nΓιατί, δεν χρειάζεται ευφυΐα για να καταλάβεις ποια παρουσιάστρια έχει αφίσα στο δωμάτιο της και ποιανής τις εκπομπές μελετάει κάθε βράδυ πριν πέσει για ύπνο.\nΕξάλλου, έχει την τύχη να είναι και φίλες με την Ελένη. Και να οι βραδινές έξοδοι με την «βασίλισσα» και να οι αγκαλιές και να οι... υψηλές παρέες στα θέατρα και τους κινηματογράφους, θα την βλέπουν τα άλλα μοντέλα/αγαλματάκια ακούνητα σε εκπομπές και θα τους βγαίνει το μάτι.\nΕ όλο και κάποια συμβουλή θα της δίνει η Ελένη πώς να χτίσει το προφίλ της. Κι έρχεται η μικρή και στις δημόσιες εμφανίσεις ή φωτογραφίσεις και είναι σαν το Λενιώ μας στα νιάτα της. Στο πιο στρουμπουλό.\nΣτην εκπομπή, δε, κάθε σαββατοκύριακο έχουμε καταιγισμό αποριών εμπνευσμένες από την Μενεγακειο σχολή. Με τη διαφορά, όμως, ότι το Λενιώ το παίζει χαζή....Κι έχεις εσύ τώρα την εξής απορία: Πρέπει να ανησυχεί η Γερμανού για την παραδιπλανή της;\nΗ ιστορία της τηλεόρασης έχει αποδείξει και θα αποδεικνύει πάντα, ότι τον/την παρουσιαστή/ρια δεν τους κάνουν οι γνωριμίες όσο... υψηλές και αν είναι. Τους κάνει ο τηλεθεατής. Αυτός έχει το τηλεκοντρόλ κι αυτός αποφασίζει τη διάρκεια του καθενός.\nΚαι για τη Ναταλία τα είκοσι χρόνια παρουσίας της αποδεικνύουν την αγάπη του κόσμου για εκείνη. Για τις υπόλοιπες ο χρόνος θα δείξει.\nΓι αυτό, αγαπημένη μου Ναταλία, μήπως να χαλαρώσεις και να αφήσεις να πέσει κάτω και κάτι απ’ όσα γράφονται για την Σπυροπούλου και τη σχέση σας; Είναι ανάγκη να διαψεύδεις και να επιβεβαιώνεις όσα λέγονται και γράφονται;\nΚαι όπως θα έλεγε και ο Αλέφαντος, αν τον ρωτούσαμε... Κι ες κι εσέ Σπυροπούλου για να ασχολούμαστε συνέχεια μαζί της;


ΑΡΧΙΚΗ > Δημοπρασία γυναικεία παπούτσια > Σανδάλια > 2018 ζεστού Προϊόντα Clarks Γυναικεία Σανδάλια Μαύρο Σύγχρονη Kendra Charm 261234434\nΜοντέλο: Kendra Charm 261234434\nΤα σανδάλια της μάρκας Clarks. Η γερά κατασκευασμένη γάμπα του παπουτσιού φυσικό δέρμα - grain leather. Την σιλουέτα αδυνατίζει το τακούνι: 9 cm. Οι πάτοι των παπουτσιών είναι δέρμα. Η σόλα - υλικό υψηλής ποιότητας. Η καθημερινή, άνετη πρόταση με καλό στυλ.\nΣυνδεδεμένοι Kazar Γυναικεία Σανδάλια Μπεζ δημοφιλής Zoe 32352-01-03


«ΑΣΑΝΣΕΡ ΓΙΑ ΔΟΛΟΦΟΝΟΥΣ» – Το κλασικό φιλμ νουάρ του Λουί Μαλ, από 1 Αυγούστου 2013 στους κινηματογράφους – CAMERA STYLO ONLINE\nΟΙ ΝΕΕΣ ΤΑΙΝΙΕΣ ΤΗΣ ΕΒΔΟΜΑΔΑΣ ΑΠΟ 1.8.2013\nΑσανσέρ για δολοφόνους Ascenseur pour l`Echafaud\nδίνουν μια ξεχωριστή διάσταση στην ταινία\nπου σημάδεψαν τη δεκαετία του ’60\nΜια ταινία με έξυπνο χιούμορ, που έγινε\nκομμάτι της κινηματογραφικής ιστορίας\nΑΠΟ 1 ΑΥΓΟΥΣΤΟΥ 2013\nΓαλλία – 1958 – Ασπρόμαυρο\nΟ Ζουλιέν κάνει τον φόνο, γυρνώντας όμως στο αυτοκίνητό του συνειδητοποιεί ότι έχει ξεχάσει ένα σημαντικό ενοχοποιητικό στοιχείο. Από εκεί και πέρα μία σειρά συγκυριών ανατρέπει τα πάντα.\nΈνα ζευγάρι νέων θα κλέψουν το αυτοκίνητο του και θα μπλέξουν σε μια ιστορία φόνου ενοχοποιώντας τον Ζουλιέν. Και η Φλοράνς τον αναζητά απεγνωσμένα στους νυχτερινούς δρόμους του Παρισιού…\nΠροάγγελος της νουβέλ βαγκ\nμε τη μεθυστική μουσική του Μάιλς Ντέιβις\nΕν κατακλείδι, πρόκειται για μια αγωνιώδη και θεσπέσια ατμοσφαιρική μεταφορά της νουβέλας του Νοέλ Καλέφ, με την αισθησιακή Ζαν Μορό στον πρωταγωνιστικό ρόλο. Το ζήτημα της δικαιοσύνης, συγκεκριμένα το πώς αυτή μπορεί μέσα από ένα εξωφρενικό άθροισμα συμπτώσεων να αποδοθεί τελικά στους παραβαίνοντες τον ανθρώπινο και θείο νόμο, παραγματεύεται ο Λουί Μαλ στην τέταρτη μόλις ταινία του, ένα χρόνο πριν η νουβέλ βαγκ σαρώσει τη Γαλλία και αλλάξει ριζικά τον κινηματογράφο. Εκπληκτικό σκηνοθετικά όσο και στη φωτογραφία του, ενίοτε μελό αλλά και κάποτε αστείο, το «Ασανσέρ» είναι αιθέριο, μυστηριώδες και τελικά τραγικό.\nΣτοιχειωμένο από τις σκιές\nτου αμερικανικού νουάρ\nτο φιλμ αμφισβητεί τα κλισέ του είδους\nΝαι, συμβαίνουν και παράδοξα πράγματα. Μπορεί να σέρνω τα εξ αμάξης για τις επανεκδόσεις των μεγάλων «δημιουργών» που κοντεύουν να ρίξουν τελειωτικά την ταφόπλακα στα θερινά του κέντρου, όμως υπάρχουν και κάποιες εξαιρέσεις που σου προκαλούν συγκίνηση, ζωντανεύουν μια νοσταλγία και συμπορεύονται με εποχές που θέλουμε να θυμόμαστε ή να «γνωρίσουμε» μέσω του κινηματογράφου και σε δόσεις κάργα φετιχιστικές. Κι αυτή η ταινία του 1958 μου φέρνει στο μυαλό πολλά πράγματα, ίσως γιατί κάθε καλοκαίρι που την πρόβαλαν στο Βοξ εγώ έλειπα σε διακοπές και σιχτίριζα το καταραμένο timing! Μέχρι τη στιγμή που την είδα. Και ερωτεύτηκα.\nΦαντάσου να κάνει κανείς σκηνοθετικό ντεμπούτο με τέτοιο φιλμ! Σε μια περίοδο όπου το «νεοκυματικό» γαλλικό σινεμά έβραζε, ο Λουί Μαλ έβγαινε λιγάκι εκτός συναγωνισμού, κυρίως γιατί δεν «χρωμάτιζε» με τον εθνικισμό της αλλαγής τα δανεικά και λατρεμένα στοιχεία που αποτελούσαν τη δύναμη του «Ασανσέρ για Δολοφόνους». Μαυρόασπρο, στοιχειωμένο από τις σκιές και τους τόνους του αμερικανικού νουάρ, το φιλμ αμφισβητεί τα κλισέ του είδους, καθοδηγούμενο από μια ενέργεια και έμπνευση… απούσα! Στο «Ασανσέρ», ο φαινομενικός μοχλός της τραγωδίας, η μοιραία γυναίκα που σκηνοθετεί με τον εραστή της τη δολοφονία του συζύγου της, είναι μια μοναχική, υποφωτισμένη μέσα στο νυχτερινό Παρίσι φιγούρα, ανίκανη να έρθει σε επικοινωνία με τον άνδρα που αγαπά, παντελώς αδύναμη να ανατρέψει τα παιχνίδια της μοίρας που, με έναν αστείο τρόπο, δεν διαλέγουν να πάρουν το μέρος κανενός. Ο εραστής παγιδεύεται σε ένα ασανσέρ, γεγονός που του δένει τα χέρια και αυτονόητα καταρρίπτει κάθε άλλοθι σε σχέση με τη δολοφονία του αφεντικού του. Ακόμη κι αν κατάφερνε να αποδράσει, όμως, το αμάξι του είναι ήδη κλεμμένο από ένα αφελώς ανόητο νεαρό ζευγάρι που στην πορεία του προς το άγνωστο φορτώνει με περισσότερα αδικήματα το ποινικό μητρώο του ήρωα, αλλά και παρασύρεται προς το έγκλημα μέσα από μια σειρά απίστευτων συμπτώσεων.\nΘα έλεγε κανείς πως για όλα αυτά τα πρόσωπα υπάρχει ένας κοινός από μηχανής Θεός που… αποκοιμήθηκε και ποτέ δεν πρόκειται να εμφανιστεί για να περισώσει το παραμικρό. Σε ένα ντόμινο, άλλωστε, ποιος είναι ικανός να σταματήσει την πτώση μέχρι τέλους, ειδικά από τη στιγμή που όλα τα πιόνια βαραίνουν από ενοχές και πράξεις αμαρτίας; Ούτε καν αυτός ο φτερωτός Θεός του Έρωτα δε μπορεί να αποτρέψει την εξέλιξη της πλοκής, κι ας δηλώνουν ερωτευμένα και πιστά όλα τα ζευγάρια των χαρακτήρων. Εδώ, το έπαθλο της αγάπης μπορεί να είναι μονάχα ο ευνουχισμός (φυλάκιση) ή ο αλύτρωτος θάνατος που σου λέει πως η δύναμη της αγάπης δε μπορεί να διώξει το σκοτάδι. Από μια εισαγωγή σε μαύρο και άσπρο, η νύχτα φέρνει μαζί της μονάχα σκιερά συναισθήματα και ο Μαλ επιλέγει σαν αγαπημένο του «ήρωα» το σκοτάδι, το οποίο ζευγαρώνει ιδανικά με τις κατάμαυρα moody, jazzy συνθέσεις του Μάιλς Ντέιβις και τονίζει τις ειρωνικές συμμετρίες της πλοκής καθ’ οδόν προς την καταστροφή. Το φως της επόμενης μέρας δε θα φέρει ούτε τη φυγή ούτε τη σωτηρία. Απλά, οι αστυνομικοί ντετέκτιβ θα προσπαθήσουν να διαλευκάνουν ένα κουβάρι από απίστευτες συμπτώσεις και πταίσματα\nπου προκάλεσαν, αρχικά, τα βέλη του έρωτος. Που μέχρι να σε φτάσουν στο «ρετιρέ», στο απόγειο του πάθους, αμοιβαίου ή μη, μπορούν να σε στείλουν πρώτα στον κάτω κόσμο από ακατάσχετη αιμορραγία…\nΔεν είναι ανάγκη να επαινέσω ξεχωριστά τους συντελεστές αυτής της ταινίας, μιας και η διαχρονική της αξία είναι δεδομένη. Ξεκάθαρα αγέραστο, το «Ασανσέρ για Δολοφόνους» μπορεί να μας χαμογελά με φονική χλεύη ανά πάσα στιγμή, να κλείνει το μάτι στους ερωτευμένους (μονάχα επειδή τους το «μαύρισε») και να κλέβει το φως από το λευκό πανί της μεγάλης οθόνης -όσο υπάρχουν θερινά. Χωρίς να σου πουλάει τέχνη, μιζέρια, ξεπερασμένες κουλτούρες και τις όποιες θεωρίες. Επιβιβαστείτε χωρίς να τσεκάρετε όριο ατόμων ή βάρους. Είπαμε. Από το 1958, αλλά σα να μην έχει αλλάξει τίποτα…\nΟ Μαλ δημιουργεί ονειρικό κλίμα\nΗ πρώτη μεγάλου μήκους ταινία του Λουί Μαλ είναι περισσότερο από οτιδήποτε άλλο μία θαυμαστή άσκηση ύφους στο είδος του φιλμ νουάρ, που τον καθιέρωσε ως έναν από τους σημαντικότερους σκηνοθέτες της nouvelle vague και της γαλλικής κινηματογραφίας.\nΣτην αναβράζουσα εκείνη εποχή των γοργών ιδεολογικών και πολιτικών εξελίξεων το κοινωνιολογικό σχόλιο δεν θα μπορούσε να απουσιάζει και έτσι όλοι οι χαρακτήρες επενδύονται με επιπλέον νοήματα και σημασίες, προκειμένου να επιτρέψουν στον Μαλ να το αρθρώσει κινηματογραφικά.\nΗ πλοκή της ιστορίας ακολουθεί τρεις διαδρομές, που ο Μαλ αφηγείται παράλληλα. Το πάθημα κατ’ αρχάς του Ζουλιέν που παγιδεύεται στο ασανσέρ (ο υπαρξιακός δηλαδή εγκλωβισμός ενός πρώην ήρωα του πολέμου που σε καιρό ειρήνης προδίδει τις αρχές του για να υπηρετήσει έναν διεφθαρμένο καπιταλιστή και να μετάσχει έτσι της «μεγάλης ζωής»), την πορεία δύο ανώριμων νέων ανθρώπων (που πίσω από την δήθεν ρομαντική και επαναστατική οπτική τους -ο μικρός δεν πίνει το ποτό με τους Γερμανούς ως ένδειξη πολιτικής διαμαρτυρίας- κρύβεται επίσης ο πόθος της «μεγάλης ζωής»), την αναζήτηση τέλος του Ζουλιέν από τη Φλοράνς (την αναζήτηση του έρωτα ως λυτρωτική φυγή από τον συμβιβασμό στην ασφάλεια του χρήματος και της κοινωνικής ισχύος που επέλεξε και αυτήν, με το να παντρευτεί τον έμπορο όπλων).\nΟ ρομαντισμός των νέων είναι ρηχός, ανερμάτιστος, ένα απλό και «απενοχοποιητικό» προκάλυμμα για τον υλισμό των βαθύτερων επιθυμιών τους (καυστικό σχόλιο για την επαναστατημένη μεταπολεμική γενιά). Ο Ζουλιέν και η Φλοράνς, είναι οι ώριμοι εκφραστές, οι ένσαρκες υλοποιήσεις αυτών των επιθυμιών και επομένως τα κρυφά τους ινδάλματα (εποφθαλμιούν το αυτοκίνητο του Ζουλιέν και ότι αυτό συμβολίζει κοινωνικά). Όλοι τους λοιπόν είναι ένοχοι για την «άνευ όρων παράδοση» και το ξεπούλημά τους στον κενό υλισμό του καπιταλισμού (μικρή σημασία έχει αν το φόνο των Γερμανών δεν τον έπραξε ο Ζουλιέν όπως γράφουν οι εφημερίδες) και επομένως πρέπει να τιμωρηθούν. Ο έρωτας που κυνηγούν με πάθος και από τον οποίον γραπώνονται απελπισμένα προκειμένου να εξιλεωθούν από το βάρος των ενοχών, εμφανίζεται ανίκανος εδώ να αποτρέψει την καθαρτική διαδικασία της τιμωρίας, για το έγκλημα που διέπραξαν κατ’αρχάς απέναντι στον εαυτό τους.\nΟι παρεξηγήσεις, το τυχαίο, τα «παιχνίδια της μοίρας» εισβάλλουν κάθε τόσο ως σεναριακά τεχνάσματα, για να μπολιάσουν με αρκετές δόσεις τραγικότητας και ειρωνείας τα δρώμενα και τους χαρακτήρες. Οι όποιες αδυναμίες του φιλμ, υποσκελίζονται από το υπνωτικό και ονειρικό κλίμα που δημιουργεί ο Μαλ με τους φωτισμούς, τα κάδρα και τους χώρους (βλέπε την νυχτερινή περιπλάνηση της αμακιγιάριστης Ζαν Μορό στους δρόμους του Παρισιού), από την στοιχιωτική μουσική του Miles Davis (από τα πιο έξοχα σάουντρακ όλων των εποχών) και φυσικά από τον αγέραστο κοινωνικό προβληματισμό του, που παραμένει πιο επίκαιρος από ποτέ.\nΈξοχος συνδυασμός φωτογραφίας, δράματος,\nαστυνομικού μυστηρίου και μουσικής\nΈνας φόνος, ένα κλεμμένο αμάξι, δύο μοιραίοι εραστές και ένα ασανσέρ που ακινητοποιείται την πιο αναπάντεχη στιγμή, αποτελούν τους άξονες του καλοστημένου αυτού παιχνιδιού σκέψης.\nΈνα film noir γνωστό όχι μόνο για τους καταξιωμένους συντελεστές του, αλλά και για το συνδυασμό φωτογραφίας, δράματος, αστυνομικού μυστηρίου και μουσικής είναι το Ascenseur pour l` échafaud. H Γαλλία του ΄50 παρουσιάζεται με μοναδικό τρόπο μέσα από την ιστορία της Florence Carala και του εραστή της Julien Tavernier που είχαν σκεφτεί το τέλειο έγκλημα, χωρίς να συνειδητοποιήσουν το γεγονός πως τελικά δεν υπάρχει τέλειο έγκλημα. Όταν, λοιπόν, ο Julien Tavernier, πρώην αλεξιπτωτιστής και νυν εργαζόμενος στην υπηρεσία του Simon Carala, συζύγου της Florence, πραγματοποιεί το έγκλημα σκοτώνοντας το σύζυγο, αναγκάζεται να γυρίσει στον τόπο του εγκλήματος για να συλλέξει τον γάντζο που είχε ξεχάσει να κρέμεται από το μπαλκόνι. Η τύχη τα φέρνει όμως έτσι ώστε ο ίδιος κλείνεται στο ασανσέρ, ένα νεαρό ζευγάρι του κλέβει το αυτοκίνητο και πραγματοποιούν με τη σειρά τους δύο νέους φόνους με το δικό του όπλο, ενώ η αγαπημένη του Florence νομίζει ότι την πρόδωσε και γυρίζει όλη τη νύχτα μέσα στη βροχή ψάχνοντας τα ίχνη του.\nΤο τέλος έρχεται μοιραίο για όλους όσους αναμείχτηκαν σε αυτήν την ιστορία και εδώ ακριβώς είναι ένα από τα ατού της ταινίας. Το κοινό συμπονά τους δολοφόνους εξαιτίας της κινηματογράφησης του Louis Malle και τον τρόπο με τον οποίο επιλέγει να σκιαγραφήσει την προσωπικότητα των ηρώων του. Η Florence και ο Julien Tavernier έκαναν το φόνο γιατί δεν υπήρχε άλλος τρόπος για να ζήσουν την απόλυτη αγάπη τους. Και το νεαρό ζευγαράκι που έκλεψε το αυτοκίνητο του Julien και στη συνέχεια αναγκάστηκε να σκοτώσει ένα ζευγάρι Γερμανούς τουρίστες, έκανε ό,τι έκανε εξαιτίας της τρέλας της νιότης και του χαμηλού μορφωτικού επιπέδου που δε λογαριάζει τίποτα. Και είναι τόσο τραγικά ένοχες και αθώες στον ίδιο βαθμό όλες αυτές οι ψυχές, που δεν μπορεί κανείς να μην τους λυπηθεί, παρά το γεγονός ότι είναι δολοφόνοι.\nΜια ταινία με έξυπνο χιούμορ,\nΟ σκηνοθέτης Louis Malle, ένας από τους εκπροσώπους της Γαλλίας στη Nouvelle Vague της δεκαετίας 1950-1960, επεξεργάζεται τη νουβέλα του Noel Calef και γυρίζει με πραγματική δεξιοτεχνία της κάμερας μία ιστορία δράματος, θρίλερ και εγκλήματος. Χωρίς τη βοήθεια των εφέ, χωρίς ψεύτικους φωτισμούς και υπερβολικό μακιγιάζ των πρωταγωνιστών του, καταφέρνει να δημιουργήσει ένα αξιόλογο αποτέλεσμα που κάνει τα όποια αρνητικά της υπόθεσης να φαίνονται σχεδόν ασήμαντα. Άλλωστε, ο Louis Malle είναι γνωστός για την άρτια δουλειά του (Au Revoir Les Enfants, 1987). Η σκηνοθεσία του, χωρίς γρήγορο ρυθμό, καταφέρνει να καθηλώνει τους θεατές στην οθόνη και χρησιμοποιεί με έξυπνο τρόπο την πραγματικά καταπληκτική τζαζ μουσική του Miles Davis στις σκηνές που δεν υπάρχουν διάλογοι, για να κρατήσει σε εγρήγορση την προσοχή των θεατών του.\nΑυτή που ξεχωρίζει χωρίς άλλο ανάμεσα στους ερμηνευτές του είναι η μεγάλη ηθοποιός Jeanne Moreau στο ρόλο της τραγικής φιγούρας της Florence Carala. Πολλοί κριτικοί υποστηρίζουν πως ο Louis Malle είναι αυτός που ώθησε την Jeanne Moreau στην επιτυχία, ενώ άλλοι τον κατηγορούν πως θα μπορούσε να είναι αυτός που θα της κατέστρεφε την καριέρα, αφού απαγόρευσε το υπερβολικό μακιγιάζ που χρησιμοποιούσαν πάνω της οι τεχνικοί για να γράφει καλά στην κάμερα, αφού την κατηγορούσαν για έλλειψη φωτογένειας. Όπως και να έχει, ο χρόνος τον δικαίωσε για την επιλογή του και η Jeanne Moreau δεν μπορεί παρά να μείνει στην κινηματογραφική ιστορία γι’ αυτόν της το ρόλο.\nΗ ταινία έχει γίνει ήδη ένα κομμάτι της ιστορίας και αξίζει κανείς να τη ξαναθυμηθεί με νοσταλγία! Εκτός από το δράμα και το μυστήριο άλλωστε, το χιούμορ που υπάρχει σε αρκετές σκηνές της είναι ιδιαίτερα έξυπνο.\nΏθησε τη νουβέλ βαγκ να βρει το ελεύθερο\nστιλ της και να αψηφήσει τους κανόνες.\nΟ Julien ακούει στο τηλέφωνο την αγαπημένη του Florence να του επαναλαμβάνει παθιασμένα το «σ’ αγαπώ»: Πρέπει να το επιβεβαιώσει γιατί θα διαπράξει έναν φόνο για να μπορέσει να την κάνει δικιά του (R. Ebert). Θα σκοτώσει τον σύζυγό της και εργοδότη του, πλούσιο έμπορο όπλων Simon, αλλά πρέπει να κρύψει το κίνητρό του πίσω από έναν τέλεια σκηνοθετημένο φόνο, που στις αρχές θα φανεί σαν αυτοκτονία. Αφού διαπράξει το φόνο, σπεύδει να συναντήσει τη Florence, αλλά απρόσεκτα αφήνει πίσω του ένα πειστήριο της ενοχής του. Πιστεύοντας ότι είναι κάτι που διευθετείται γρήγορα, αφήνει τα κλειδιά στο αμάξι του αλλά καθώς παίρνει το ασανσέρ, εγκλωβίζεται σε αυτό, όταν ο φύλακας του κτιρίου κλείνει το ρεύμα επειδή κανείς δεν εργάζεται πια στα γραφεία. Ένα ζευγάρι νέων, έτοιμοι για περιπέτεια και παρανομία, κλέβουν το αμάξι του, με το οποίο περνούν από το σημείο που η Florence τον περίμενε, και καθώς βλέπει την κοπέλα στη θέση του συνοδηγού, πιστεύει ότι ο εραστής της την παράτησε για μια άλλη γυναίκα.\nΤα γαλλικά φιλμ νουάρ της δεκαετίας του 50 όπως αυτό, εγκαταλείπουν τις εμμονές στις αυστηρές φόρμες των παραδοσιακών ταινιών εγκλημάτων και δείχνουν «τρελά» πράγματα να συμβαίνουν στους χαρακτήρες που μοιάζουν σαν να αυτοσχεδιάζουν τη ζωή τους (R. Ebert). Αυτά είναι οι προπομποί της Nouvelle Vague, αφού αναδύουν έναν νέο ρεαλισμό (η Ζαν Μορό περιπλανιέται στο νυχτερινό Παρίσι αναζητώντας τον εραστή της, σε κοντινά πλάνα χωρίς μακιγιάζ και με φυσικό φωτισμό), που επιτείνεται από ένα τραχύ μοντάζ, που παραθέτει στυλιζαρισμένα πλάνα και έντονα συναισθήματα. Αυτό θα ωθήσει τη Nouvelle Vague να βρει το ελεύθερό της στυλ και να αψηφήσει τους κανόνες.\nΠαναγιώτης Κράββαρης (Σκηνοθέτης-Εικονολήπτης)\nΤο ασανσέρ της απογείωσης\nκαι της καθήλωσης\nΤι συμβαίνει όταν το ασανσέρ της μοίρας μπορεί από στιγμή σε στιγμή να σε απογειώσει στο ζενίθ του έρωτα και να σε καθηλώσει στο ναδίρ της τραγωδίας;\nΤην απάντηση θα την βρεις στο Ασανσέρ για Δολοφόνους!\nΗ γοητευτική κυρία Carala(Jeanne Moreau) σχεδιάζει με το έτερον ήμισυ, τον κύριο Tavernier(Maurice Ronet), τη δολοφονία του διάσημου επιχειρηματία και συζύγου Carala, ώστε οι δύο πρώτοι να ζήσουν ανεμπόδιστα τον έρωτα τους. Αρχικά όλα κυλούν κατ’ ευχήν. Στη συνέχεια όμως, καθώς ο κύριος Tavernier επιστρέφει για να αφανίσει τα πειστήρια του εγκλήματος, θα βρεθεί εγκλωβισμένος στο ασανσέρ του κτιρίου. Στο μεσοδιάστημα, νεαρό ζευγάρι κλέβει το αυτοκίνητο του κυρίου Tavernier. Και διαπράττει άθελα διπλό (φονικό) έγκλημα στο όνομα του ιδιοκτήτη του αυτοκινήτου. Και η υπόθεση περιπλέκεται ακόμα περισσότερο για την αστυνομία.\nΤο Ascenseur pour l’échafaud είναι μια ιδιοφυής προέκταση του κλασσικού νουάρ. Ο προνομιούχος θεατής είναι γνώστης μιας μπλεγμένης ιστορίας που οι κινηματογραφικοί ήρωες καλούνται να εξιχνιάσουν. Οι φωτοσκιάσεις τρεμοπαίζουν μυστηριακά στα βαθιά κάδρα του Louis Malle, αναδύοντας μια γοητευτικά σκοτεινή ατμόσφαιρα. Ενώ οι Jazz τρομπέτα του Miles Davis αυτοσχεδιάζει και γεμίζει στιβαρά το κενό με την ανάλογη απόχρωση. Στα συν αξίζει να αναφέρουμε τη μοναδική ερμηνεία της Jeanne Moreau, η οποία υποδύεται με εξαιρετικά λεπτό τρόπο τον ρόλο της γυναίκας-αράχνης!\nΠαρατηρούμε πως το αρσενικό του νεαρού ζεύγους φορώντας και οδηγώντας τα αντικείμενα του Tavernier, αποκτάει και το όνομα του Tavernier. Επίσης η κυρία Carala ταυτίζει απατηλά το αυτοκίνητο (έχειν) με τον κύριο Tavernier (είναι). Το ίδιο πράττει και η αστυνομία. Που χρεώνει έναν διπλό φόνο στον Tavernier κρίνοντας αποκλειστικά απ τα αντικείμενα με τα οποία φέρεται να διαπράχθηκε ο φόνος. Έτσι η άστοχη ταύτιση του έχειν (αντικειμένων) με το είναι (ύπαρξη) οδηγούν σε μια απατηλά ψευδή φαινομενικότητα. Και τελικά, μόνο ένα αδιαπραγμάτευτο φωτογραφικό ντοκουμέντο μπορεί να φωτίσει την πραγματικότητα ως έχειν στους λοξοδρομημένους λογισμούς των ηρώων.\nΟ Λουί Μαλ γεννήθηκε το 1932 και θεωρείται ως ένας από τους πιο σημαντικούς εκπροσώπους της γενιάς του. Σπούδασε στο Ινστιτούτο Ανωτέρων Σπουδών Κινηματογράφου στο Παρίσι – IDEC . Εκείνη την εποχή, ο νεαρός Λουί έδειχνε τα πρώτα δείγματα της καλλιτεχνικής του ιδιοφυίας, κάτι που δεν πέρασε απαρατήρητο από τον Ζακ Υβ Κουστό, ο οποίος και τον επέλεξε για βοηθό του στο υποβρύχιο φιλμ, «Ο κόσμος της σιωπής» – (1956). Το 1957, όταν η νουβέλ βαγκ, το νέο γαλλικό κύμα δηλαδή, έκανε προκλητικά την εμφάνιση της, ο Μαλ, γύρισε ένα ατμοσφαιρικό θρίλερ, το «Ασανσέρ για δολοφόνους», με ρεαλιστική φωτογράφιση των φυσικών χώρων του Παρισιού και με υποβλητική μοντέρνα μουσική του Μάικλ Ντέιβς.\nΓεννήθηκε στο διάστημα του μεσοπολέμου. Ο πατέρας της διαχειριζόταν ένα ζυθοποιείο στο Παρίσι, ενώ η Αγγλίδα μητέρα της ήταν χορεύτρια. Αφού έζησε τα πρώτα παιδικά της χρόνια στο Βισύ, τελειώνει το σχολείο στο Παρίσι και κάνει μαθήματα θεάτρου με τον τότε πρύτανη της Comédie-Française, Ντένις ντ’Ινές. Έξι μήνες αργότερα, μπαίνει στη δραματική σχολή Παρισιού. Το 1949, παντρεύεται τον γνωστό σκηνοθέτη Ζαν-Λουί Ρισάρ και γεννά τον γιό τους, τον Ζερόμ Ντυβόν, μια μέρα μετά το γάμο τους. Παίρνει διαζύγιο το 1951, ενώ την ίδια χρονιά τη… βάζει στο μάτι ο Όρσον Γουέλς, έχοντας θαυμάσει τις υποκριτικές της ικανότητες, τις οποίες είχε πρωτοφανερώσει ένα χρόνο νωρίτερα στη θεατρική παράσταση «Τα υπόγεια του Βατικανού» του Αντρέ Ζίντ, ερμηνεύοντας τον ρόλο μιας μικρής πόρνης. Και ήταν ο ρόλος αυτός που την έβαλε εξώφυλλο στο περιοδικό «Παρί Ματς» και της χάρισε τα συγχαρητήρια του Πολ Λεοτό.\nΣτη συνέχεια παίρνει άλλον έναν ρόλο πόρνης, σε μία επανέκδοση του «Οθέλλου», με τον Εμέ Κλαριόν στον επόνυμο ρόλο. Εκεί την ανακαλύπτει ο Ορσον Γουέλς, ο οποίος ετοιμάζει τη κινηματογραφική έκδοση της παράστασης. Το 1956, ενώ παίζει στη «Λυσσασμένη γάτα» του Τέννεσι Γουίλιαμς, γνωρίζει τον Λουί Μαλ που ετοιμάζει το Ασανσέρ για δολοφόνους και τον σεναριογράφο Πολ Νιμιέ που την συστήνει στον Πολ Μοράν.\nΤο 1958, συναντά τον Φρανσουά Τρυφό, ο οποίος ετοιμάζει τη ταινία του «Απολαύστε το κορμί μου,» στην οποία θα πρωταγωνιστήσει η Μορό το 1962. Μετά την επιτυχία της ταινίας, συνδέεται με δυνατή φιλία με την Αναΐς Νίν και εν συνεχεία με τους Πίτερ Μπροοκς, Τένεσσι Γουίλιαμς και Χένρι Μίλλερ.\nΤο 2008, με την ευκαιρία των ογδόντα χρονών της, δέχεται ένα Super-Ceasar, αφιέρωμα στη καριέρα της. Ασχολείται επίσης με γαλλικό τραγούδι, και τελευταία, σε συνεργασία με τον Ετιέν Νταό το 2010.\nDisengagement – ΒίαιηΑπόσυρση (2007)\nΤοΜετέωροΒήματουΠελαργού – The Suspended Step of the Stork (1991)\nQuerelle – ΟΚαυγατζής (1982)\nLe Journal d`une Femme de Chambre-ΤοΗμερολόγιομιαςΚαμαριέρας (1964)\nThe Train – ΤοΤρένο (1964)\nThe Yellow Rolls-Royce – ΗΚίτρινηΡολς-Ρόις (1964)\nLeFeuFollet – Η Φλόγα που Τρεμοσβήνει (1963)\nJulesetJim – Απολαύστε το Κορμί μου (1962)\nLeProces – Η Δίκη (1962)\nLaNotte – Η Νύχτα (1961)\nLesLiaisonsDangereuses – Επικίνδυνες Σχέσεις (1959)\nAscenseur pour l`Echafaud – Ασανσέρ για Δολοφόνους (1958) Ηθοποιός ….Florence Carala\nLa Reine Margot – ΒασίλισσαΜαργκό (1954)\nΌταν η Μορό ξανασυνάντησε\nτον Θ. Αγγελόπουλο\nΉταν το 1997, όταν το Φεστιβάλ Καννών ζήτησε από βραβευμένους με Χρυσό Φοίνικα δημιουργούς να δημιουργήσουν ο καθένας το δικό του φιλμάκι αφιερωμένο στο σινεμά για να γιορτάσουν μαζί τα 60ά γενέθλια του Φεστιβάλ. Το αποτέλεσμα ήταν μια συλλογή από 34 μικρού μήκους ταινίες, τριών λεπτών διάρκεια η κάθε μια από 36 σκηνοθέτες (ανάμεσά τους ο Ραούλ Ρουίζ, ο Μάικλ Τσιμίνο, ο Γκας Βαν Σαντ, ο Μανοέλ Ντε Ολιβέιρα, ο Ρομάν Πολάνσκι,\nο Λαρς φον Τρίερ και άλλοι), εκπροσωπώντας 25 χώρες και εκφράζοντας -χωρίς κανέναν περιορισμό- τη διανοητική τους κατάσταση τη δεδομένη στιγμή εμπνευσμένη από την κινηματογραφική αίθουσα.\nΟ Θόδωρος Αγγελόπουλος (βραβευμένος το 1997 με το Χρυσό Φοίνικα για το «Μία Αιωνιότητα και Μια Μέρα») επέλεξε για τα δικά του «Τρία Λεπτά» -όπως ονομάζεται και το φιλμ -να ξανασυναντηθεί με την Ζαν Μορό (είχε πρωταγωνιστήσει στο «Μετέωρο Βήμα του Πελαργού») και μαζί να «αναζητήσουν» τον Μαρτσέλο Μαστρογιάνι, τιμώντας έτσι έναν από τους αγαπημένους ηθοποιούς του σκηνοθέτη αλλά και έναν αγαπημένο συνεργάτη της Μορό.\nΤο 1955 σε μια περιοδία του στο Παρίσι γνωρίζεται (μέσω της Ζυλιέτ Γκρεκό) με τον Λουί Μαλ ο οποίος του ζητάει να γράψει τη μουσική για την ταινία «Ασανσέρ για δολοφόνους». Ο δίσκος κυκλοφόρησε το 1958 από την Κολούμπια με τον τίτλο Jazz Track. Ήταν η πρώτη φορά που ο Μάιλς καταπιάνεται με μουσική για τον κινηματογράφο και μάλιστα με τόση επιτυχία. Θα ακολουθήσουν και άλλες όπως η Siesta (1987) της Mary Lampert σε συνεργασία με τον Marcus Miller (δίσκος αφιερωμένος στον Gil Evans).\nΜια από της σπουδαιότερες συνεργασίες του Μάιλς ήταν εκείνη με τον Gil Evans, καρπός της οποίας ήταν το «Sketches of Spain» το 1967, (ο δίσκος προέκυψε από τη σύνθεση του Χουακίν Ροντρίγκο, «Concierto de Aranjuex») στο οποίο ο Μάιλς παίζει ισπανικό φλαμένκο συνεπικουρούμενος από ορχήστρα, ο τόνος του είναι τόσο όμορφος που ακούγεται σαν η τρομπέτα να τραγουδάει από μόνη της. Μετά από πειραματισμούς με διάφορα γκρουπ για 3 χρόνια ο Μάιλς διανύοντας την τέταρτη δεκαετία της ζωής του δημιούργησε ένα γκρουπ μουσικών φέρνοντας για άλλη μια φορά νέες ιδέες στο χώρο της τζαζ. Το 1963 έφτιαξε το δεύτερο μυθικό κουιντέτο με τους: Wayne Shorter, Herbie Hancock, Ron Carter, και τον δεκαεξάχρονο Tony Williams. Για 5 χρόνια το γκρουπ αυτό άνοιξε νέους ορίζοντες βάζοντας ανεξίτηλα τη σφραγίδα του στη μουσική τζαζ. Το 1968 ο Μάιλς έφερε το Joe Zawinul και άρχισε να πειραματίζεται με ηλεκτρικά όργανα. Έφτιαξε το κλασικό «In a Silent Way» το 1967 και ένα χρόνο αργότερα πρόσθεσε το βρετανό κιθαρίστα John McGloudhlin και αντικατέστησε τον Tony Williams (που έφυγε για να φτιάξει τη δική του μπάντα) με τον Jack DeJohnette, βάζοντας τη τζαζ σε νέα κατεύθυνση με το δίσκο «Bitches Brew» το 1969 στον οποίο ένωσε τη μουσική ροκ με τη τζαζ εισχωρώντας στα μονοπάτια της ηλεκτρονικής μουσικής. Αυτός ο δίσκος εξαπέλυσε την πρώτη βολή για την επαναστατική ένωση και πήγε τη τζαζ σε ένα καινούργιο επίπεδο διασημότητας πουλώντας πιο γρήγορα από κάθε άλλο άλμπουμ στην ιστορία της τζαζ. «Αυτά που παίξαμε στο «Bitches Brew» δεν μπορείς να τα γράψεις για να τα παίξει ορχήστρα. Όλη η ηχογράφηση ήταν ένας αυτοσχεδιασμός», σημειώνει στην αυτοβιογραφία του ο Μάιλς.\nΤα πρώτα χρόνια της δεκαετίας του ’70 συνέχισε να πειραματίζεται με ηλεκτρικά όργανα. Το 1976 ο συνδυασμός κακής υγείας και χρήσης κοκαΐνης καθώς και η απώλεια έμπνευσης είχε σαν αποτέλεσμα την αποχώρησή του για 3 χρόνια από τη μουσική σκηνή. Καταφέρνοντας να ελέγξει τη χρήση κοκαΐνης επανήλθε φτιάχνοντας μια σειρά δίσκων, ανοίγοντας νέους ορίζοντες, μη επαναπαυόμενος στις δάφνες του και στην παλιά του μουσική. Άρχισε να πειραματίζεται πιο πολύ με σινθεσάιζερ κάνοντας χρήση των τεχνικών δυνατοτήτων του στούντιο στις ηχογραφήσεις του. Κέρδισε μια σειρά βραβείων Grammy τη δεκαετία του ’80 και συνέχισε να ανακαλύπτει ομότεχνούς του όπως ο Garrett Stern και ο Berg.\nΟ Μάιλς Ντέιβις πέθανε το 1991 αφήνοντας ένα σημαντικότατο έργο που σφράγισε ανεξίτηλα την ιστορία της τζαζ.\nΑΣΑΝΣΕΡ ΓΙΑ ΔΟΛΟΦΟΝΟΥΣ,ΚΙΝΗΜΑΤΟΓΡΑΦΙΚΕΣ ΠΡΕΜΙΕΡΕΣ,ΛΟΥΪ ΜΑΛ


Ο Άσαντ, τα χημικά και ο πόλεμος… - NonAligned\nΕδώ και δύο 24ωρα, πληροφορίες περί χρήσης χημικών όπλων για δεύτερη φορά στη Συρία, κατακλύζουν τα διεθνή μέσα ενημέρωσης. Οι εικόνες μικρών παιδιών να κείτονται στους δρόμους χωρίς να μπορούν να πάρουν ανάσα αλλά και τα σώματα νεκρών ανθρώπων, προκαλούν οργή για τις συνέπειες του πολέμου. Τις συνέπειες αυτές, η Δύση τις πληρώνει άμεσα και έμμεσα. Άμεσα, όταν το «τέκνο» αυτού του πολέμου προχωράει σε τυφλές επιθέσεις στην επικράτεια της, και έμμεσα, με τα ρεύματα των προσφύγων και των μεταναστών που καθημερινά εγκαταλείπουν τη Μέση Ανατολή, για να διασωθούν από αυτόν τον χωρίς ορίζοντα τέλους πόλεμο.\nΗ καταδίκη των θανάτων ή της χρήσης χημικών όπλων ενάντια σε οποιονδήποτε άνθρωπο είναι μια σχεδόν αυτονόητη διαδικασία. Οι συνέπειες του πολέμου είναι απλά καταστροφικές. Ξεφεύγοντας, όμως, από αυτή την ανθρωπιστική διάσταση, και λαμβάνοντας υπ όψιν τον πόλεμο ως μια πράξη πολιτική, η οποία συντελείται με στόχο την επιστροφή εν τέλει στη πολιτική κανονικότητα με διαφορετικό όμως συσχετισμό, η τοποθέτηση μας οφείλει να συγκροτείτε στη βάση της κριτικής και της ανάλυσης, μακριά από εύκολες αφηγήσεις.\nΜακριά από ευχολόγια και επισφαλείς διατυπώσεις, επιχειρούμε να απαντήσουμε τι έγινε στην Συρία προχθές το βράδυ. Χρησιμοποιήθηκαν χημικά όπλα; Αν ναι από ποιόν, και εν τέλει με τι στόχο;\nΓια τη διεθνή κοινότητα, η απάντηση μοιάζει απλή. Ο Μπασάρ αλ Άσαντ αποτελεί στόχο του Πενταγώνου και των ΗΠΑ, όχι από το 2011, αλλά ήδη από το 2003. Στο πλαίσιο του πολέμου κατά της τρομοκρατίας, οι ΗΠΑ είχαν εξαπολύσει σωρεία κατηγοριών κατά της Δαμασκού για υπόθαλψη τρομοκρατών και στελεχών της Αλ Κάιντα. Ακόμα και αν οι αναλυτές του Πενταγώνου γνώριζαν πως δεν υπήρχε περίπτωση σύνδεσης Ισλαμικής τρομοκρατίας και Δαμασκού, η ανάγκη αναμόρφωσης του χάρτη της Μέσης Ανατολής με απώτερο σκοπό την φιλελευθεροποίηση της, παρέμεναν ψηλά στην ατζέντα.\nΑπό το 2011 και τον «Αραβικό Χειμώνα», ο πρόεδρος Άσαντ επανήλθε στο προσκήνιο του διεθνούς ενδιαφέροντος. Τότε, μπροστά στην ισλαμική οργή των Σύρων, βρέθηκε στο στόχαστρο ως δολοφόνος του λαού του. Τα διεθνή μέσα ακολούθησαν την ίδια μεθοδολογία στην προσπάθειά τους να τον απονομιμοποιήσουν, με αυτήν που εφάρμοσαν στην Λιβύη. Fun Fact: Τα μέσα ενημέρωσης τότε παρουσίαζαν το πλήθος που γέννησε το σκοτάδι των τζιχαντιστών ως φιλελεύθερο κίνημα, και τον Άσαντ ως αιμοδιψή δικτάτορα.\nΈνα ακόμα στοιχείο που εμφανίζεται με ιδιαίτερη ένταση στο πόλεμο της Συρίας, είναι η πρωτογενής πηγή ενημέρωσης από τους ανθρώπους που είτε συμμετέχουν είτε βιώνουν το πόλεμο. Η έλλειψη κάλυψης ή η περιορισμένη κάλυψη του πολέμου από δημοσιογράφους, έχει ως αποτέλεσμα την μεταφορά εικόνων και γεγονότων τα οποία εύκολα μπορούν να παρερμηνευθούν είτε να αλλοιωθούν. Αυτό δεν σημαίνει ότι δεν συνέβησαν αλλά το ότι αυτά που βλέπουμε δεν είναι και αυτά που μας περιγράφουν ότι είναι. Άμα σε αυτή τη κατάσταση προσθέσουμε και τις πολλαπλές πηγές ενημέρωσης και πληροφόρησης που έχουμε στην εποχή του διαδικτύου γίνεται εύκολα αντιληπτό πως η έννοια της ενημέρωσης γίνεται ακόμα δυσκολότερη ενώ η προσπάθεια αξιοποίησης των γεγονότων για πολιτικά οφέλη πολύ ευκολότερη.\nΚάτι αντίστοιχο συνέβη και προχθές. Με τις εικόνες να κατακλύζουν τους τηλεοπτικούς δέκτες, αναλυτές, δημοσιογράφοι και πολιτικοί βιάστηκαν να μιλήσουν για ένα έγκλημα που βαραίνει το καθεστώς, ξεχνώντας όμως να αναφέρουν δύο σημαντικά στοιχεία. Το ένα αφορά την καταστροφή του οπλοστασίου του Άσαντ το 2013 – μετά από μια αντίστοιχη κατηγορία. Το δεύτερο αφορά τον λόγο για τον οποίο το καθεστώς εκτιμάται πως προχώρησε σε αυτή την ενέργεια.\nΔεν υπάρχει καμία αμφιβολία πως το καθεστώς της Δαμασκού χαρακτηριζόταν και χαρακτηρίζεται από μια σκληρή μπααθική απολυταρχία. Για πολλές δεκαετίες, τόσο ο Χαφέζ όσο και ο Μπασάρ Αλ Άσαντ, διατηρούνταν στην εξουσία μέσα από την ισχύ ενός αυταρχικού κατασταλτικού μηχανισμού. Είναι επίσης δεδομένο πως το 2011, ένοπλοι υποστηρικτές της Χεζμπολάχ επιχειρούσαν στην Δαμασκό, προχωρώντας σε μαζικές ένοπλες επιθέσεις κατά των διαδηλωτών. Τέλος, η σύγκρουση μεταξύ Μουσουλμανικής Αδελφότητας και καθεστώτος, σίγουρα δεν αποτελεί ένα φαινόμενο που ξέσπασε την τελευταία δεκαετία.\nΤις περισσότερες φορές, αποφεύγοντας ερωτήματα που διαταράσσουν βεβαιότητες και αλήθειες, καταλήγουμε στην ταύτιση με την μία ή την άλλη πλευρά μιας σύγκρουσης: Ο Άσαντ είναι δικτάτορας και διέπραξε το έγκλημα vs. oι Αμερικάνοι που θέλουν να ρίξουν τον Άσαντ ενορχήστρωσαν μία προβοκάτσια. Αυτές οι δύο όψεις ανήκουν στο ίδιο ακατάλληλο νόμισμα που πολλές φορές χρησιμοποιούμε για να αναλύσουμε ένα γεγονός σαν αυτό της Συρίας. Αποτέλεσμα: η πλήρης αποξένωση μας από την πραγματικότητα της περιπλοκότητας τέτοιων φαινομένων.\nΔεδομένου του αυταρχισμού και της βιαιότητας που χαρακτηρίζει αυτόν και το καθεστώς που ηγείται, ακόμα και αν ο Άσαντ επιθυμούσε, δηλαδή, να χρησιμοποιήσει χημικά όπλα για να χτυπήσει την κωμόπολη της επαρχίας Ιντλίμπ της βορειοδυτικής Συρίας – που ελέγχεται από τους αντάρτες και από τζιχαντιστικές οργανώσεις- , έχει δύο πολύ καλούς λόγους να τον αποτρέπουν: Ο πρώτος είναι πως το τελευταίο ένα χρόνο, με τη στήριξη των Ρώσων, των Ιρανών αλλά και των μαχητών της Χεζμπολάχ, προελαύνει και ανακαταλαμβάνει όλες τις πολιορκημένες περιοχές. Ο δεύτερος είναι πως γνωρίζει ότι η Διεθνής Κοινότητα έχει το άγρυπνο βλέμμα της στραμμένο στη Συρία και τον ίδιο.\nΑναγνωρίζοντας το πόλεμο ως (α)συνέχεια της πολιτικής και όχι απλά ως μια πράξη ακροτήτων με στόχο την γενοκτονία, και λαμβάνοντας υπ όψιν τους παίκτες αυτής της μάχης ως ορθολογικούς δρώντες και όχι απλά ως άλογα όντα που επιθυμούν το θάνατο, τότε μπορούμε να προκαλέσουμε ρωγμές, έστω, στη δύναμη της εύκολης προσέγγισης. Ποιόν λοιπόν θα συνέφερε αυτή τη στιγμή μια τέτοια κίνηση που δεδομένα προκαλεί την κοινή γνώμη και μπορεί να επισύρει την εμπλοκή του ΝΑΤΟ και του ΟΗΕ στον πόλεμο της Συρίας; Το καθεστώς που προελαύνει ή την κονιορτοποιημένη ισλαμική αντιπολίτευση;\nΆλλο ένα στοιχείο που ανακαλείται στην επιλεκτική μνήμη της Δύσης μόνο όταν πρόκειται για ένα τρομοκρατικό χτύπημα στην επικράτεια της, είναι πως οι τζιχαντιστές είναι οι πρώτοι οι οποίοι δεν υπολογίζουν την ανθρώπινη ζωή και την χρησιμοποιούν εργαλειακά για την επίτευξη ενός ανώτερου πολιτικού στόχου. Αξιοσημείωτη, λοιπόν, παραμένει η προσκόλληση των δυτικών στην εικόνα και την ευκολίας της, ξεχνώντας το συνολικό πλαίσιο μέσα στο οποίο λαμβάνει χώρα η σύγκρουση ή το γεγονός που εξετάζεται.\nΚαταληκτικά, η έκβαση του πόλεμου στη Συρία θα κρίνει και την ηγεμονική δύναμη στην περιοχή για τα επόμενα χρόνια. Η έλλειψη «λογικής» στη χρησιμοποίηση χημικών όπλων από το καθεστώς δεν σημαίνει ότι αυτή απαιτείται προκειμένου το γεγονός να συνέβη στη πραγματικότητα. Όπως επίσης, δεν σημαίνει πως συνέβη επειδή έτσι διακινείται (άλλωστε απέχουμε μόνο μερικές εβδομάδες από όταν πρωτακούστηκε από επίσημα χείλη ο όρος «alternative facts»).\nΥΓ1. Το ότι δεν υπάρχει λογική στη χρησιμοποίηση χημικών όπλων από το καθεστώς, δεν σημαίνει πως η ενέργεια έγινε με στόχο τη προβοκάτσια εις βάρος του Άσαντ. Σε ένα πόλεμο που συμμετέχουν τρείς διαφορετικές συμμαχίες που όμως στο εσωτερικό τους είναι πολυδιασπασμένες σε δεκάδες κομμάτια, η διαδικασία επίρριψης ευθυνών είναι μια διαδικασία απο δύσκολη έως ακατόρθωτη.\n18 Facebook18TwitterGoogle+ΗΛΕΚΤΡΟΝΙΚΗ ΔΙΕΥΘΥΝΣΗPinterestWhatsApp


Skin Ceuticals Phyto Corrective Gel Serum 30ml Καταπραυντικός ορός προσώπου για τις ερεθισμένες ή ευαίσθητες επιδερμίδες για κανονικές,λιπαρές,μικτές,ξηρές,ευαίσθητες επιδερμίδες - Dospra Cosmetics\nΚαταπραϋντικός Ορός Προσώπου για Ερεθισμένο δέρμα με Υαλουρονικό Οξύ.\nΚαταπραϋντικός ορός ενυδάτωσης με υαλουρονικό οξύ για ερεθισμένες ή ευαίσθητες επιδερμίδες.\nΑυτός ο εξαιρετικά απαλός ορός περιέχει αντιφλεγμονώδη και αντισηπτικά βοτανικά εκχυλίσματα για να καταπραΰνει, να ηρεμεί και να ενυδατώνει την επιδερμίδα. Ένας μοναδικός συνδυασμός φυτικών παραγώγων βοηθά στη μείωση των δυσχρωμιών χωρίς να ερεθίζει το δέρμα.\nΤο υαλουρονικό οξύ το καθιστά έναν αποτελεσματικό ενυδατωτή, απαλύνοντας αποτελεσματικά τις ρυτίδες.\nΠεριέχει φυσικά εναλλακτικά της υδροκινόνης και άλλους λευκαντικούς παράγοντες που μειώνουν τις καφέ κηλίδες και προάγουν μια καθαρή και φρέσκια επιδερμίδα.\nΤα καταπραϋντικά συστατικά που διαθέτει από τα εκχυλίσματα θυμαριού και αγγουριού έχουν αντιφλεγμονώδη, αντιβακτηριακή και αντισηπτική δράση καθώς και δράση διέγερσης της κυκλοφορίας του αίματος.\nΜε τακτική χρήση, η επιδερμίδα σας φαίνεται ορατά πιο καθαρή, φωτεινότερη και πιο λαμπερή.\nΚατάλληλο για: Κανονικές, Λιπαρές, Μικτές, Ξηρές και Ευαίσθητες ώριμες επιδερμίδες που παρουσιάζουν τάση ακμής, δυσχρωμίες, αφυδάτωση ή ροδόχρους.\nSkin Ceuticals Phyto Corrective Gel Serum 30ml Καταπραυντικός ορός προσώπου για τις ερεθισμένες ή ευαίσθητες επιδερμίδες για κανονικές,λιπαρές,μικτές,ξηρές,ευαίσθητες επιδερμίδες ποσότητα - +\nΚωδικός προϊόντος: 635494314205 Κατηγορίες: BRANDS, SERUM & ΟΡΟΙ ΠΡΟΣΩΠΟΥ, SKINCEUTICALS, ΕΝΥΔΑΤΩΣΗ, ΟΡΟΙ ΜΕ ΥΑΛΟΥΡΟΝΙΚΟ, ΠΡΟΣΩΠΟ\nAQUA / WATER, GLYCERIN, PROPYLENE GLYCOL, PHENOXYETHANOL, POLYSORBATE 80, SODIUM BENZOATE, SODIUM HYALURONATE, HYDROXYETHYLCELLULOSE, DISODIUM EDTA, OLEA EUROPAEA / OLIVE LEAF EXTRACT, BENZOPHENONE-4, BUTYLENE GLYCOL, PARFUM / FRAGRANCE, CITRUS GRANDIS / GRAPEFRUIT FRUIT EXTRACT, CUCUMIS SATIVUS / CUCUMBER FRUIT EXTRACT, THYMUS VULGARIS / THYME EXTRACT, BENZYL BENZOATE, ALPHA-ISOMETHYL IONONE, MORUS BOMBYCIS / MORUS BOMBYCIS ROOT EXTRACT, LINALOOL, CI 42090 / BLUE 1


Λαμόγια στο χακί-Οικονομικά <> και θύματα της χούντας”\nΒιβλίο: “Λαμόγια στο χακί-Οικονομικά και θύματα της χούντας”\nΈνας δικτάτορας διαμένει στη βίλα του Ωνάση με την «ευγενική χορηγία» … της ΔΕΗ. Ένα «ιερό» Ταμείο αφήνει εκατοντάδες εκατομμύρια δραχμών να «αναληφθούν εις τους ουρανούς», ή μάλλον να παραληφθούν από «εθνοσωτήρες» κολλητούς. Μια αμερικανική εταιρεία καμαρώνει επειδή εισπράττει άφθονα χρήματα του ελληνικού κράτους, χωρίς να κάνει απολύτως τίποτε. Ελληνικές τράπεζες χρηματοδοτούν την «κατασκευή» τρακτέρ στη Θεσσαλονίκη, αλλά αυτά εισάγονται από την Αυστρία! Μαύρα κρέατα κατακλύζουν για δυο – και πλέον- χρόνια την αγορά. Τα θανατηφόρα εργατικά ατυχήματα τετραπλασιάζονται, τα βιομηχανικά κέρδη πολλαπλασιάζονται, η φορολογία των πλοιοκτητών σχεδόν εκμηδενίζεται. Η «Ελλάς Ελλήνων Χριστιανών», γράφει, όντως, ιστορία… [Read more…]\nFiled Under: Uncategorized, Ανακοινώσεις Tagged With: Διονύσης Ελευθεράτος, Λαμόγια στο χακί-Οικονομικά <> και θύματα της χούντας"


Golden State Warriors - Cleveland Cavaliers 99-92: Παιχνίδι λαθών λένε... | Τα μπασκετικά κακώς κείμενα\nGolden State Warriors - Cleveland Cavaliers 99-92: Παιχνίδι λαθών λένε...\n0 0 Diogenis Papadopoulos Τρίτη 26 Δεκεμβρίου 2017 Edit this post\nΣτο Χριστουγεννιάτικο ματς στο Oracle Arena νικητές ήταν οι πρωταθλητές.\nΜπορεί ήδη να διαβάσατε κάποια πράγματα για το ματς των Cavs εναντίον των Warriors, αν δεν παρακολουθήσατε το ματς στην ζωντανή μετάδοση της Cosmote. Αυτό που έγινε δεν φανερώνεται όμως απολύτως από την στατιστική εικόνα του ματς. Ναι, ο Kevin Love ήταν πρώτος σκόρερ για τους Cavs με 31 πόντους, και ο LeBron τελείωσε το ματς με άλλους 20, αλλά τελικά ο King James ήταν ο υπεύθυνος για την ήττα από την στιγμή που η άμυνα του Kevin Durant ήταν καταλυτική, ειδικά στην τελευταία φάση που οι διαιτητές φάγανε περίπου κάνα τρίλεπτο μέχρι να αποφασίσουν αν ήταν φάουλ πάνω στον LeBron ή όχι. Και σαν να μην φτάνανε όλα αυτά ήρθε ο Thompson με τους συνεχόμενους πόντους του να διαμορφώσει το τελικό σκορ.\nΠάμε στο ψητό όμως: Ήταν καλύτεροι οι γηπεδούχοι του Steve Kerr; Χμ... όχι ακριβώς. Θα μπορούσαν να είχαν καθαρίσει νωρίτερα το παιχνίδι αλλά οι Cavs ήταν πιο εύστοχοι στα τρίποντα ( εμ, χωρίς Curry που πηγαίνεις σ' αυτή τη ζωή;) και κάνανε λιγότερα λάθη. Κατά συνέπεια, καμιά ομάδα δεν ξέφυγε στο σκορ ποτέ. Στο πρώτο δωδεκάλεπτο, το 24-28 υπέρ των Cavs και το 46-44 υπέρ των Warriors στο ημίχρονο διαμορφώθηκε έτσι ακριβώς. Οι Cavs ήταν καλύτεροι έξω από την γραμμή των 7.25 αλλά οι Warriοrs ήταν πιο καλοί στον αιφνιδιασμό. Το αμυντικό transition των Cavs θύμιζε μέσο Έλληνα μετά το χριστουγεννιάτικο τραπέζι: Ακόμα και μια κουτσή χελώνα τον προσπερνά.\nΣτον πάγκο ο Isiah Tomas προσπαθούσε να εμψυχώσει τους συμπαίκτες του, ενώ από την άλλη ο Curry έπαιζε με τον κόσμο και την κάμερα, και έκανε μορφασμούς, ενώ στο τέλος δεν έδειξε ούτε για ένα λεπτό να φοβάται πως θα χαθεί το παιχνίδι. Και πως θα μπορούσε άραγε να χαθεί για τους γηπεδούχους αφού στο τρίτο δωδεκάλεπτο, ειδικά στα τελευταία τέσσερα λεπτά, όσες φορές προσπάθησαν οι Cavs να περάσουν την μπάλα μέσα στο καλάθι συνεχώς έβρισκαν τοίχο. Ενώ και όσες φορές πήραν την επαναφορά μετά από τάιμ άουτ τα σουτ έβρισκαν μονίμως σίδερο. Αυτό έδωσε αυτοπεποίθηση στους Warriors που κλείσανε το δωδεκάλεπτο προηγούμενοι με σκορ 71-67 ενώ στην τέταρτη περίοδο δεν χάσανε καθόλου το προβάδισμα και πήραν τελικά το ματς.\nΦταίει ο James λοιπόν; Ναι, κατά την γνώμη μου αναμφισβήτητα. Το παιχνίδι πήγε προς τη μεριά του «να εκνευρίσουμε τον Βασιλιά» και αυτό πέτυχε στο 100 % . Ο Patrick McCaw ήταν επίσης πολύ καλός, με τους 9 πόντους που πέτυχε σε στιγμές του ματς που η ομάδα του χρειαζόταν την συμμμετοχή ενός supporting player, κάτι που οι Cavs δεν το είχαν. Όμοια κρίνεται και η απόδοση του Caspi με τους 6 πόντους που πέτυχε. Ο Iguodala ήταν ο γνωστός: Θα μπορούσε να βάλει καμιά 25αριά πόντους αν δεν ήταν πιο βιαστικός, έμεινε και αυτός στους 9 πόντους.\nKάτι τελευταίο που το επισημαίνουν και στο Cleveland. Ο Channing Frye στα ματς με τους Warriors δεν παίρνει χρόνο συμμετοχής, και αυτό είναι κάτι για το οποίο ο Lue θα πρέπει να αναθεωρήσει ή να δώσει επαρκείς εξηγήσεις κάτι που δεν το έχει κάνει. Ο παίκτης των Cavs παρ΄όλο που έχει ρόλο σε όλα τα ματς της ομάδας, απέναντι στους πρωταθλητές στα πέντε από τα έξι τελευταία ματς δεν παίζει. Και αυτό έρχεται να προστεθεί στην συζήτηση του κατά πόσο η ομάδα είναι σε θέση πλέον φέτος να χτυπήσει το πρωτάθλημα απέναντι στους Warriors στα ίσα και παλικαρίσια, που λένε και στα μέρη μας.\nΚόντρα στο Σακραμέντο θα παίξουν οι Cavs το επόμενό τους ματς, κόντρα στην Γιούτα θα αγωνιστεί το Γκόλντεν Στέιτ.\nΔιογένης Παπαδόπουλος ( twitter : @diogenisp)\nΠΑΠΑΔΟΠΟΥΛΟΣ CLEVELAND CAVALIERS GOLDEN STATE WARRIORS NBA\nΤα μπασκετικά κακώς κείμενα: Golden State Warriors - Cleveland Cavaliers 99-92: Παιχνίδι λαθών λένε...


Ένα πρωινό ταλαιπωρίας στο Ελληνικό Δημόσιο\nΑρχική σελίδαΔιασκέδασηΈνα πρωινό ταλαιπωρίας στο Ελληνικό Δημόσιο\nΣτέλιος Θεοδωρίδης 1:17 μ.μ.\nΤο πρώτο μου άρθρο στο Niata.Net ήταν για τις σχέσεις λατρείας που με δένουν με το Δημόσιο τομέα. 28 άρθρα και μία αθλητική παρωδία μετά, επιστρέφω στον τόπο του εγκλήματος — παραλίγο να γίνει και κυριολεκτικό αυτό, καθώς η ιστορία μου αφορά έναν κλειδαριθμό, δυο ουρές, έναν γέρο, την ηλίθια κόρη του και πολλούς υποψήφιους δολοφόνους…\nΒρέθηκα, λοιπόν, ξανά στην Εφορία πρόσφατα για να μου δοθεί ο περίφημος κλειδάριθμος, ώστε να μπορώ να κάνω online τις δηλώσεις μου (τις οποίες ήδη κάνω online εδώ και πέντε χρόνια, αλλά το Δημόσιο έχει μία διαφορά φάσης με το υπόλοιπο σύμπαν…). Μπαίνω στο Μητρώο και με υποδέχονται δύο ουρές. Στον μαδημένο τοίχο απέναντι, το κλασικό κολλημένο χαρτί που γράφει με γραμματοσειρά PF (Pinw_frape): «ΚΛΕΙΔΑΡΙΘΜΟΣ ΕΔΩ» με καθοδηγεί. Μπροστά μου καμιά δεκαριά άτομα, ενώ στη διπλανή ουρά κοντεύουν να κάνουν ανθρώπινη πυραμίδα για να χωρέσουν.\nΠίσω μου έρχεται ένας ασθμαίνων τύπος γύρω στα 50. «Εδώ παίρνουμε Κλειδάριθμο;» με ρωτάει. «Εδώ» απαντώ. «Κι έχει τόσο κόσμο;» με ξαναρωτάει. «Όχι, οφθαλμαπάτη είναι!» μου έρχεται να του απαντήσω — μα γιατί μου κάνουν όλοι ηλίθιες ερωτήσεις; Κάποιος μπροστά μας τελειώνει και φεύγει κι ο τύπος αρχίζει αυτομάτως το ξεφύσημα: «πωωω… πω… τόση ώρα!» ενώ δεν έχει κλείσει ούτε λεπτό στην ουρά, σε αντίθεση με μία κυρία πιο μπροστά που, από την απόγνωση στο πρόσωπο, μαντεύω ότι πρέπει να περιμένει από προεδρείας Σαρτζετάκη…\nΜπροστά μου ένας μπάρμπας και ένας γιάπης wannabe με σακάκι, ξεκούμπωτο πουκάμισο και χαρτοφύλακα αρχίζουν την κλασική κουβέντα που ακούς σε κάθε ουρά: χώσιμο για το Δημόσιο. Ο γιάπης αποδεικνύεται κοινωνιολόγος-οικονομολόγος-ανθρωπολόγος-εντομολόγος. Δηλαδή, ο κλασικός παρλαπίπας που τα ξέρει όλα και πρέπει να μας το αποδείξει.\nΑρχίζει ένα τετριμμένο μπλαμπλά περί Δημοσίου, λογιστών, offshore και γραφειοκρατίας και πετάει και μερικές αυτοσχέδιες στατιστικές για το πόσοι έχουν φύγει από τη χώρα — λες και έκανε γκάλοπ πόρτα-πόρτα και σημείωσε πόσοι πήγαν μετανάστες στις φάμπρικες στο Αμέρικα. Παράλληλα, με κάθε ατάκα του, ρίχνει και μια αυτάρεσκη «πωωω-τι-είπα-ο-μέγιστος» ματιά και στους γύρω του ώστε να βεβαιωθεί ότι τον ακούνε όλοι. Ναι, μη χάσει κανείς το απόσταγμα σοφίας του Ραββουνί με τον Χαρτοφύλακα…\nΤελειώνει άλλος ένας από την ουρά μας και ο από πίσω αρχίζει πάλι να ξεφυσάει και να πηγαίνει πέρα-δώθε. Μου ανάβουν τα λαμπάκια…\nΣτο γκισέ μας ένας γέρος έχει κολλήσει επί μισή ώρα και όλο συμπληρώνει αιτήσεις και χαρτομάνι και σχεδόν τον λυπάμαι γιατί, τόσο γράψιμο, ούτε ο Σαίξπηρ να ήταν! Ο από πίσω ρίχνει άλλο ένα ξεφύσημα στο σβέρκο μου -που κοντεύει να γίνει σαν τα Ανεμοδαρμένα Ύψη- και ένα τελετουργικό «πωω, πω, ρε παιδί μου» και παίρνω ανάποδες, καθώς δεν μου αρκεί ο εκνευρισμός της αναμονής, έχω και τον εκνευρισμό του εκνευριστικού, να με εκνευρίζει περισσότερο! Στο επόμενο ξεφύσημα είμαι έτοιμος να αρπάξω τον πυροσβεστήρα και να του τον αδειάσω όλο στα ρουθούνια ουρλιάζοντας «Σκάσε, σκάσε!!!»\nΕυτυχώς δεν χρειάζεται, καθώς ο τύπος σηκώνεται και φεύγει — μάλλον για το πλησιέστερο βενζινάδικο, για να βάλει αέρα. Ηρεμώ για λίγο, αλλά αμέσως δαιμονίζονται όλοι στη διπλανή ουρά. Κάποιος μπάρμπας από εκείνους τους γλιμουτσοπαρτάληδες που «θέλουν μια ερώτηση να κάνουν απλώς», είχε χωθεί εκτός σειράς μέσα στο γραφείο και η «μία ερώτηση» κόντευε να γίνει κανονική συνέντευξη-γνωριμία-«μπες-μες-στο-καμπριολέ-πάμε-για-κάνα-καφέ».\nΣτη δική μας ουρά, ο γέρος στο γκισέ εξακολουθεί να συμπληρώνει αιτήσεις επί αιτήσεων – τι διάολο; Για κλειδάριθμο ήρθε ή για να αγοράσει την Αλάσκα; Η ουρά αρχίζει ευτυχώς να προχωρά κάπως, ο -ερωτευμένος με τη φωνή του- γιάπης ξεκινά δεύτερο κύκλο σεμιναρίων Μπουρδολογίας ενώ ο μπάρμπας απλώς κουνάει το κεφάλι συμφωνώντας, γιατί πού να καταφέρει να σταυρώσει κουβέντα;\nΚάποιος ρωτάει τον γέρο γιατί τον έχουν κρατήσει τόση ώρα και μαθαίνουμε ότι έχει έρθει να πάρει κλειδάριθμο για την κόρη του που είναι δικηγορίνα και πολυάσχολη –τόσο πολυάσχολη που είχε ξεχάσει να αναφέρει στην Εφορία ότι είχε βγάλει νέα ταυτότητα, οπότε ο πατέρας της τώρα έπρεπε να συμπληρώσει τρεις τόμους χαρτούρα με τα νέα στοιχεία και παράλληλα να σιχτιρίσει την αποφράδα μέρα που αποφάσισε να μην τραβηχτεί…\nΟ γιάπης συνεχίζει τη μπουρδολογία, ώσπου έρχεται η σειρά του και ο ουρανός ανοίγει και εμφανίζονται τα Χερουβείμ ψάλλοντας «αααα-λληλούια!» μια που θα έβγαζε το σκασμό επιτέλους! Κι εκεί, η Θεία Δίκη του κλείνει την πόρτα κατάμουτρα, καθώς αποδεικνύεται ότι και αυτός είχε αλλάξει ταυτότητα και δεν το είχε δηλώσει στην Εφορία, οπότε τώρα πρέπει να πλακωθεί στις αιτήσεις σαν τον γέρο. Ναι, είμαι κακός, αλλά χαμογέλασα τόσο πλατιά, που ένιωσα τα αυτιά μου να πεταρίζουν! Ήθελα να φωνάξω «in your face, μπλαμπλαούμπλα!» αλλά συγκρατήθηκα διότι ακόμη δεν είχε έρθει η δική μου η σειρά και δεν θέλεις να παίξεις με το κάρμα σου μέσα σε Εφορία…\nΣτη διπλανή ουρά έχουν αρχίσει να καίνε τα έπιπλα και να ψήνουν λουκάνικα. Και ξάφνου, η προϊσταμένη κάνει την έκπληξη! Σηκώνεται από το γραφείο της, ξεκολλάει τον πισινό της από την καρέκλα με την οποία κόντευε να οσμωθεί και βγαίνει με απαράμιλλο θάρρος έξω! Τα μάτια όλων γυαλίζουν ανησυχητικά! Εκεί που νομίζω ότι θα πέσουν πάνω της σαν αγέλη τσακαλιών σε ταψί με μπιφτέκια, η τύπισσα τους αφήνει όλους άναυδους, αφού αρχίζει με ταχύτητα αστραπής να περνά ανάμεσά τους, να κοιτάζει τα χαρτιά τους και να τους λέει ποιες αιτήσεις να πάρουν για να συμπληρώσουν ή τι άλλο χαρτί θέλουν ώστε να μην περιμένουν άδικα.\nΗ ουρά γίνεται μαλλιά κουβάρια αφού όλοι τρέχουν να βρούνε πράσινες και κόκκινες αιτήσεις, κουτουλώντας μεταξύ τους, πέφτοντας σε ντουβάρια και ποδοπατώντας γριές. Η δική μας, από την άλλη, έχει κολλήσει για τα καλά, αφού ο γέρος με τη δικηγορίνα κόρη, μας έχει ρουφήξει για πάντα στη Σκοτεινή Διάστασή του, όπου ο Χρόνος κυλά οχτώ φορές πιο αργά. Αυτή τη φορά παλεύει να βρει έναν κωδικό επαγγέλματος σε εκείνο το γκουμουτσοβιβλίο που για να βρεις άκρη πρέπει να έχεις σπουδάσει κρυπτολογία στη CIΑ.\nΈρχεται η σειρά του μπροστινού μου μπάρμπα και αρχίζω επιτέλους να έχω ελπίδες ότι θα πάρω τον Κλειδάριθμο πριν τσουγκρίσουμε αυγά στην Εφορία. Μόνο που ο υπάλληλος έχει εξαφανιστεί μαζί με την προϊσταμένη μέσα σε ένα παραπλήσιο δωμάτιο. Η ώρα περνά κι οι δυο τους δεν λένε να εμφανιστούν σε σημείο να νομίζουμε ότι έχουν αρχίσει το φάσωμα! Πάνω που στο μυαλό μου άρχισαν να σχηματίζονται φριχτές εικόνες της φακλάνας προϊσταμένης γυμνής πάνω σε έναν σωρό από εκκαθαριστικά, επιτέλους εμφανίζονται.\nΗ καταραμένη έχει ξεθάψει από το αρχείο ένα κιτρινισμένο, παλιό χαρτί, το οποίο αποδείχθηκε ότι ήταν η πρώτη έναρξη επαγγέλματος που είχε κάνει πριν καμιά δεκαετία η κόρη του γέρου. Όπως αποδείχθηκε, η βλαμένη κόρη του είχε κάνει έναρξη ως… μουσικός, ενώ τώρα ξαφνικά δήλωνε δικηγόρος!\nΟ γέρος γουρλώνει τα μάτια. Ψελλίζει ένα «μα… έκανε παλιά μαθήματα πιάνου, όταν ήταν φοιτήτρια» το οποίο πνίγεται κάτω από μία χιονοστιβάδα μπινελικιών γι’ αυτόν και την πανηλίθια την κόρη του, που ανάθεμα κι αν εξασκεί τη Νομική, εκτός κι αν είναι η δικηγορίνα του Deal, που η μόνη της δουλειά είναι να φοράει κοντή φούστα και να κάνει τη γλάστρα στο κοινό. Μέχρι και ο υπάλληλος φτάνει στο σημείο να τον κράξει – επειδή προφανώς γνωρίζει ότι μετά το λυντσάρισμα του γέρου, θα έρθει η σειρά του!\nΞανά από την αρχή νέες αιτήσεις, ώστε να γίνει η σωστή έναρξη, ξανά ψάξιμο μέσα στο βιβλίο με τους κωδικούς ώστε να βρει το σωστό για τη βλαμένη την κόρη του που αν μπει σε δικαστήριο θα είναι μόνο για να αδειάσει τα καλαθάκια, ξανά αναμονή για όλους εμάς. Η ουρά μας έχει ήδη τριπλασιαστεί και τον τελευταίο τον βλέπεις μόνο με ενόραση από το Ξίφος των Οιωνών… Εν τω μεταξύ, στη διπλανή ουρά έχουν πλέον όλοι γνωριστεί μεταξύ τους ονομαστικά, κάνουν αστειάκια, κερνάνε φοντανάκια και παίζουν σφαλιαρίτσες — πράγμα που αποδεικνύει ότι το Δημόσιο μας φέρνει πιο κοντά…\nΏσπου, έρχεται η μεγάλη στιγμή! Ο υπάλληλος βγάζει πέντε χαρτιά, τα δίνει στον γέρο, τον βάζει να υπογράψει σαράντα φορές -όσες οι κατάρες που τρώει το δευτερόλεπτο- και του ανακοινώνει: «τελειώσαμε!»\n«Ανάσταση!» φωνάζει κάποιος από την ουρά περιχαρής κι όλοι σταυροκοπιόμαστε και φιλιόμαστε σταυρωτά, ενώ δυο-τρεις άλλοι πουλάνε αναμνηστικά μπλουζάκια «ήμουν κι εγώ στην ουρά του γέρου»!\nΦτάνει η σειρά μου, δίνω ταυτότητα, λέω ΑΦΜ και δύο λεπτά αργότερα κρατώ στα χέρια μου το πολυπόθητο κωλόχαρτο!\nΧρόνος αναμονής: 90 λεπτά!\nΧρόνος εξυπηρέτησης: 2 λεπτά!!\nΕυτυχώς ο γέρος πρόλαβε κι εξαφανίστηκε πριν συνειδητοποιήσω ότι έφαγα μιάμιση ώρα από τη ζωή μου άδικα… Κάνω το σταυρό μου και παίρνω βαθιά ανάσα, διότι το κακό δεν πέρασε! Πρέπει να πάω και στον κάτω όροφο, ώστε να μου θεωρήσουν κι άλλες σελίδες στο μπλοκ παροχής. Παρακαλώ το Θεό να μη με υποδεχτεί κι εκεί ουρά μέχρι τα Φιλιατρά, αλλιώς θα κόψω το ΤΕΒΕ και τις φλέβες μου.\nΚατεβαίνω κάτω και βρίσκω το γραφείο άδειο από κόσμο. Μέσα μια νεαρούλα, ομορφούλα υπάλληλος με κοιτάζει χαμογελαστή και με καλημερίζει κιόλας, σε σημείο να υποθέσω ότι μάλλον κάπου έστριψα λάθος και μπήκα στα Hondos Center.\nΔεν έχω κάνει λάθος, όμως, είμαι στο σωστό γραφείο. Και είναι άδειο! «Δεν πιστεύω την τύχη μου!» σκέφτομαι. Και καλά έκανα και δεν την πίστεψα. Διότι ενημερώνομαι ότι για να μου θεωρήσουν και άλλες σελίδες στο μπλοκάκι, πρέπει να τους πάω πρώτα: φορολογική ενημερότητα από το Επιμελητήριο, ασφαλιστική ενημερότητα από ΟΑΕΕ, τη σφραγίδα μου, μία αίτηση δική τους με υποσημείωση ότι δεν έχω υπαλλήλους, ταυτότητα, τον κηδεμόνα μου, δίπλωμα Proficiency, υπογεγραμμένη φωτογραφία-αυτόγραφο της Patty και αίμα αλανιάρη κόκορα σφαγμένου σε νεκροταφείο μια νύχτα με πανσέληνο.\nΦτωχέ Στέλιο! Τόσες ταινίες έχεις δει, ακόμα να μάθεις ότι όταν μπαίνεις κάπου πολύ εύκολα, είναι πάντα παγίδα; Δεν πειράζει… Μπορεί να κέρδισες αυτή τη μάχη, Δημόσιο, αλλά την επόμενη φορά δεν θα είσαι τόσο τυχερό (μπαίνει στο διαστημόπλοιό του και φεύγει γελώντας σατανικά α λα Doctor Claw)!


Λήψη απόφασης για διαγραφή προσαυξήσεων από κύρια οφειλή για την κα. Κλινικίδου Έλλη.\nΠέμπτη, 20 Ιούνιος 2019 08:50\nΛήψη απόφασης για διαγραφή προσαυξήσεων από κύρια οφειλή για την κα. Κεχαγιά Σοφία.\nΠέμπτη, 20 Ιούνιος 2019 08:48\nΛήψη απόφασης για διαγραφή προσαυξήσεων από κύρια οφειλή για τον κ. Καρκατζούνη Ιωάννη.


Γκολ & θέαμα στο Ντόρτμουντ | [E-bet.gr] - μπές στο κόλπο...\nΤρίτη 28 Ιανουαρίου 2020,\n......2019: Νικήτρια της Χρονιάς στον Διαγωνισμό Προγνωστικών (Tipsters League) η Kali με 17.620 βαθμούς.......Νικητής του Δεκεμβρίου 2019 ο george92f......Γίνε δωρεάν μέλος, και πάρε μέρος στον διαγωνισμό προγνωστικών (Tipsters League),.....Το πρώτο ιστορικά website του διαδικτύου με 23.810 μέλη!!....Εδώ θα βρεις του καλύτερους Tipsters που υπάρχουν........Η πείρα του e-bet μετράει..... -\nΓκολ & θέαμα στο Ντόρτμουντ\nΤετάρτη 09/10/2019 Αιολικός – Παλληνιακός Under (2,5) 1,60 Stoiximan\nΠέμπτη 10/10/2019 Ολλανδία – Β. Ιρλανδία Over (2,5) 1,58 Novibet\n9 Οκτωβρίου 2019 Συντάκτης Nick\nΚαλημέρα φίλες και φίλοι του e-bet. Ξημέρωσε Τετάρτη (9/10) και βρισκόμαστε εν αναμονή των… διεθνών υποχρεώσεων των εθνικών ομάδων εν όψει των προκριματικών του Euro. Η Εθνική μας «δοκιμάζεται» απέναντι στην επικεφαλής του ομίλου, Ιταλία, με πολλές αλλαγές στη σύνθεση της και ένα πρόβλημα της τελευταίας στιγμής μετά τον τραυματισμό του Βασίλη Μπάρκα (κάταγμα στον αντίχειρα). Η σημερινή ημέρα περιλαμβάνει το σπουδαίο φιλικό παιχνίδι μεταξύ της Γερμανίας και της Αργεντινής στο Ντόρτμουντ, ενώ έχει και έντονο άρωμα… Λατινικής Αμερικής, μιας και το πρωτάθλημα της Βραζιλίας μας δίνει αρκετές επιλογές.\nΣε ότι αφορά το ξεκίνημα μας αυτό γίνεται από το Ντόρτμουντ και το φιλικό της Γερμανίας με την Αργεντινή εκεί όπου θα επιλέξουμε το combo του over 2,5 με το G/G το οποίο προσφέρεται στο 2,15 (Stoiximan).\nΘα περιμέναμε το σετ των αποδόσεων πολύ πιο ισορροπημένο. Η Γερμανία παρουσιάζεται εξαιρετικά ασταθής με τον Λεβ να προσπαθεί να βάλει την ομάδα σε μια φάση ανανέωσης, έχοντας τα σχετικά προβλήματα. Και η Αργεντινή ψάχνει το καλό της εαυτό, ενώ αμφότερες έχουν αρκετές απουσίες για το σημερινό παιχνίδι με τις μεγαλύτερες να είναι αυτές των Μέσι και Αγουέρο για τους Λατινοαμερικάνους και Βέρνερ-Γκουντογάν για την «νασιοναλμανσαφτ».\nΔεν θα μπλέξουμε με σημείο στη συγκεκριμένη αναμέτρηση. Σημειώνουμε ότι τα 4 από τα 5 τελευταία φιλικά της Γερμανίας ήταν G/G, ενώ έχει πολύ κακό απολογισμό με την Αργεντινή με απολογισμό 0-1-4 στα τελευταία πέντε. Πάμε με το συνδυασμό τερμάτων, εκτιμώντας ότι θα δούμε ένα γρήγορο παιχνίδι με φάσεις εκατέρωθεν και πολλά γκολ.\nΑπό κει και πέρα στο ιαπωνικό Λιγκ Καπ η Καβασάκι υποδέχεται την Κασίμα και εμείς θα επιλέξουμε το G/G το οποίο προσφέρεται στο 1,62 (Bwin).\n«Μάχη» ανάμεσα σε δύο ομάδες οι οποίες πρωταγωνιστούν και στο πρωτάθλημα και δεν είναι απίθανο να τις δούμε να παλεύουν για τον τίτλο μέχρι τέλους. Και οι δύο βρίσκονται σε εξαιρετική αγωνιστική κατάσταση, με την Καβασάκι στο σημερινό αγώνα να παρατάσσεται (σύμφωνα με τα ρεπορτάζ) με αρκετές αλλαγές. Δεν ρισκάρουμε με σημείο, αφού υπάρχει το πλεονέκτημα της έδρας αλλά και η… ρεβάνς. Θα πάμε με τα γκολ, με την Κασίμα να σκοράρει σε 18 συναπτά παιχνίδια σε όλες τις διοργανώσεις και την Καβασάκι να έχει 6 over 2,5 στα επτά τελευταία παιχνίδια που έχει δώσει.\n27 Ιανουαρίου 2020 21:55\nΑστον Βίλα – Λέστερ\n2 (1,73) Novibet


Lolita - Lepsu: "Είμαι έξω από το μεγάλο σεξ, πρέπει να τραγουδήσω!"\nΕκτός από τις συνήθεις παραστάσεις από τους διαγωνιζόμενους που ονειρεύονται την ανάπτυξη μέντορες καρέκλα και να μπει στο σχέδιο, κατά την τελευταία περίοδο «Φωνές» έχει μια πρόσθετη προβολή της απόδοσης – το λεγόμενο οθόνης. Αρκετές φορές κατά τη διάρκεια των τυφλών οντισιόν εστέρων για την ειδική σχεδίαση έχει ήδη πραγματοποιηθεί ένα αστέρι, μια φωνή όχι το δικό του για να δημιουργήσει πιο ίντριγκα. Αλλά ούτε το ακροατήριο ούτε οι μέντορες γνωρίζουν ποιος είναι εκεί μέχρι να πέσει η κουρτίνα.\nΣτο πείραμα αυτό συμμετείχε ο Ivan Urgant και ο προπονητής των τριών προηγούμενων εποχών Dima Bilan. Η Lolita Milyavskaya συμφώνησε να τραγουδήσει αυτή τη φορά.\nΕίναι ενδιαφέρον ότι μετά τις πρώτες φράσεις του τραγουδιού “Ονειρευόμουν”, η Polina Gagarina μαντέψει τον μυστηριώδη ερμηνευτή.\n«Αυτή είναι η Λόλα!» – φώναξε με χαρά τραγουδίστρια ξεκίνησε μια καρέκλα, τράβηξε το κουμπί προσφιλής, και στη συνέχεια έτρεξε προς τους άλλους συμβούλους (τρυπώνω, Αλέξανδρος Gradsky και Leps), για να τους βοηθήσει να κάνουν το ίδιο.\nΈνα δευτερόλεπτο αργότερα, η Λολίτα φάνηκε αμηχανία. Η Polina Gagarina έσπευσε αμέσως να αγκαλιάσει τον συνάδελφό της.\n“Περάσαμε, παιδιά, ειλικρινά,” – αστειεύτηκε Milyavskaya.\nLeps επίσης δεν έχασε το κεφάλι του: “Πες μου, κορίτσι, δεν νομίζετε ότι η μουσική δεν είναι ακόμα η κατοχή σας;”\nΑπροσδόκητα και τολμηρά για όλη την ηθοποιό έδωσε: “Λοιπόν, από τη στιγμή που έπεσα από πολλά σεξ, μπορώ μόνο να τραγουδήσω!”\nΟ Γρηγόριος έσπευσε να φιλήσει έναν φίλο ο οποίος, θέλοντας να δείξει το σεβασμό και την αγάπη γι ‘αυτόν, γονάτισε και τρίβει τις μπότες του στον άξιο καλλιτέχνη.\nΣτο χωρισμό, η Λολίτα φίλησε όλους τους μέντορες και φώναξε: “Μαμά, με πήγαν! Θα είμαι ηθοποιός, μαμά! “\nΕίναι σημαντικό να σημειωθεί ότι ούτε οι Ivan Urgant ούτε η Dima Bilan, οι καρέκλες δεν ξεδιπλώνονταν. Είναι αλήθεια ότι ήταν σχεδόν αδύνατο να αναγνωρίσουμε τις φωνές τους. Έτσι ο οικοδεσπότης του έργου, Ντμίτρι Ναγκιέφ, είπε: “Lolita, είστε ήδη ένα κλασικό!”


ΜΕ ΜΕΛΤΕΜΙΑ Ο ΔΕΚΑΠΕΝΤΑΥΓΟΥΣΤΟΣ - ΣΕ ΠΟΙΕΣ ΠΕΡΙΟΧΕΣ ΘΑ ΒΡΕΞΕΙ ΑΝΑΛΥΤΙΚΗ ΠΡΟΓΝΩΣΗ ΑΠΟ ΤΗΝ ΕΜΥ | Εφημερίδα "Στόχος" - Stoxos newspaper\nΜΕ ΜΕΛΤΕΜΙΑ Ο ΔΕΚΑΠΕΝΤΑΥΓΟΥΣΤΟΣ - ΣΕ ΠΟΙΕΣ ΠΕΡΙΟΧΕΣ ΘΑ ΒΡΕΞΕΙ ΑΝΑΛΥΤΙΚΗ ΠΡΟΓΝΩΣΗ ΑΠΟ ΤΗΝ ΕΜΥ\nΒελτιώνεται από τη Δευτέρα (14/08/2017) ο καιρός – Υποχωρούν τα έντονα φαινόμενα, ενώ η θερμοκρασία θα σημειώσει άνοδο – Τι καιρό θα κάνει τον Δεκαπενταύγουστο.\nΓενικά αίθριος προβλέπεται τη Δευτέρα ο καιρός στις περισσότερες περιοχές της χώρας. Οι άνεμοι θα πνέουν βόρειοι στο Αιγαίο τοπικά 7 μποφόρ.\nΣτην Αττική, σύμφωνα με την Εθνική Μετεωρολογική Υπηρεσία (ΕΜΥ), ο καιρός προβλέπεται αίθριος. Οι άνεμοι βόρειοι 3 με 5 μποφόρ. Η θερμοκρασία από 23 έως 34 βαθμούς Κελσίου.\nΣτη Θεσσαλονίκη ο καιρός αναμένεται γενικά αίθριος. Λίγες νεφώσεις το απόγευμα. Οι άνεμοι βόρειοι, βορειοδυτικοί 4 με 5 και στα πρόσκαιρα το πρωί στο Θερμαϊκό 6 μποφόρ. Η θερμοκρασία από 22 έως 31 βαθμούς Κελσίου.\nΟ καιρός γενικά αίθριος. Λίγες νεφώσεις το απόγευμα στα ανατολικά. Οι άνεμοι αρχικές από βόρειες διευθύνσεις 4 με 5 και την κεντρική Μακεδονία τοπικά 6 μποφόρ με γρήγορη εξασθένηση. Η θερμοκρασία από 20 έως 34 βαθμούς Κελσίου. Στη δυτική Μακεδονία η ελάχιστη 2 με 3 βαθμούς χαμηλότερη.\nΓενικά αίθριος ο καιρός. Οι άνεμοι βορειοδυτικοί 4 με 5 και στο Ιόνιο τοπικά 6 μποφόρ. Η θερμοκρασία από 23 έως 35 βαθμούς Κελσίου. Στην Ήπειρο η ελάχιστη 3 με 4 βαθμούς χαμηλότερη.\nΓενικά αίθριος ο καιρός. Οι άνεμοι βόρειοι, βορειοδυτικοί 4 με 5 και πρόσκαιρα το πρωί στις Σποράδες 6 μποφόρ. Η θερμοκρασία από 22 έως 35 βαθμούς Κελσίου.\nΑίθριος ο καιρός. Οι άνεμοι βόρειοι, βορειοδυτικοί 4 με 6 και βαθμιαία στα βόρεια τοπικά 7 μποφόρ. Η θερμοκρασία από 24 έως 30 και στη νότια Κρήτη έως 33 βαθμούς Κελσίου.\nΑίθριος ο καιρός. Οι άνεμοι βόρειοι, βορειοδυτικοί 5 με 6 μποφόρ και βαθμιαία τοπικά 7 μποφόρ. Η θερμοκρασία από 23 έως 32 βαθμούς Κελσίου.\nΤον Δεκαπενταύγουστο, ημέρα Τρίτη ο καιρός προβλέπεται γενικά αίθριος. Τοπικές νεφώσεις το μεσημέρι και απόγευμα στα ηπειρωτικά με πιθανότητα σποραδικών βροχών στα κεντρικά και βόρεια ορεινά. Οι άνεμοι από βόρειες διευθύνσεις 3 με 5, στο Ιόνιο πρόσκαιρα τοπικά 6 και στο Αιγαίο 6 και τοπικά 7 μποφόρ. Η θερμοκρασία σε μικρή άνοδο στα δυτικά.\nΤην Τέταρτη (16/08) και την Πέμπτη (17/08) ο καιρός αναμένεται γενικά αίθριος. Τοπικές νεφώσεις το μεσημέρι και το απόγευμα στα ηπειρωτικά με πιθανότητα σποραδικών βροχών στα ορεινά, κυρίως στα κεντρικά και βόρεια. Οι άνεμο από βόρειες διευθύνσεις 3 με 5 και στο Αιγαίο 6 τοπικά 7 μποφόρ. Η θερμοκρασία χωρίς αξιόλογη μεταβολή.


Επιστροφή αγαθών που αγοράζονται μέσω του ηλεκτρονικού καταστήματος\nΤο μάρκετινγκ Διαδικτύου παίζει πολύ από το τελευταίορόλο στη δημιουργία της αγοράς της Αγίας Πετρούπολης, ιδίως στη μουσική βιομηχανία, στον τραπεζικό τομέα και στη διαφήμιση. Οι πιο επιτυχημένες σε αυτόν τον τύπο επιχειρήσεων είναι οι νέες σύγχρονες τεχνολογίες: τα κινητά τηλέφωνα, οι παίκτες και τα εξαρτήματα για υπολογιστές, τα οποία έχουν μεγάλη ζήτηση από τους καταναλωτές ηλεκτρονικών καταστημάτων. Σύμφωνα με τα τελευταία στατιστικά στοιχεία μέχρι σήμερα, περίπου το ένα τρίτο όλων των ενεργών χρηστών του Διαδικτύου το χρησιμοποιούν για να πραγματοποιήσουν αγορές. Πριν από μερικά χρόνια, η δυνατότητα πώλησης ρούχων και παπουτσιών μέσω του Διαδικτύου θεωρήθηκε ως άδειο εγχείρημα, λόγω του γεγονότος ότι δεν μπορεί να αγγιχτεί και να δοκιμαστεί.\nΟρισμένα σύγχρονα έργα στο Διαδίκτυο είναι καθαράέχουν αντικρούσει αυτή τη δήλωση, αποδεικνύοντας στον κόσμο ότι ακόμη και τα ακριβά ρούχα σχεδιαστών και τα αποκλειστικά κοσμήματα μπορούν να πωληθούν μέσω του World Wide Web, ειδικά δεδομένου ότι το νομικό πλαίσιο προβλέπει την επιστροφή από έναν αγοραστή ενός προϊόντος που δεν ανταποκρίνεται στα πρότυπα. Με την πάροδο του χρόνου, το μάρκετινγκ στο Διαδίκτυο θα κερδίσει δυναμική, καθώς ο αριθμός των χρηστών αυξάνεται συνεχώς και ταυτόχρονα οι καινοτόμες τεχνολογίες καθιστούν δυνατή την καλύτερη εξυπηρέτηση του πελάτη. Ωστόσο, ο αντίκτυπός του δεν έχει επηρεάσει ακόμα την αγορά καταναλωτικών αγαθών, προϊόντων και άλλων μικρών αντικειμένων, τα οποία οι συμπατριώτες μας σχεδόν καθημερινά αποστέλλονται στο πλησιέστερο κατάστημα.\nΤο νομικό πλαίσιο επιτρέπει στον πελάτη να ασκείτην επιστροφή των αγαθών στο ηλεκτρονικό κατάστημα, εφόσον η ποιότητα ή οι μεμονωμένες ιδιότητές τους που υποδεικνύει ο πελάτης δεν αντιστοιχούν με εκείνες που καθορίζονται στην αίτηση. Ο αγοραστής έχει το δικαίωμα να αρνηθεί τα προϊόντα οποιαδήποτε στιγμή πριν από την παραλαβή και εντός επτά ημερών από την παραλαβή του προϊόντος. Η επιστροφή προϊόντων καλής ποιότητας πραγματοποιείται σε περίπτωση που διατηρηθεί το αρχικό πακέτο, η γενική παρουσίαση και το έγγραφο που επιβεβαιώνει το γεγονός της αγοράς. Ο αγοραστής δεν μπορεί να αρνηθεί τα προϊόντα της κατάλληλης ποιότητας, αν τα αγαθά έχουν παραγγελθεί σύμφωνα με τα επιμέρους χαρακτηριστικά και δεν μπορούν να χρησιμοποιηθούν από οποιονδήποτε άλλο εκτός από τον αγοραστή που το αγόρασε. Χρήματα για την επιστροφή αγαθών που αγοράζονται μέσω του ηλεκτρονικού καταστήματος, ο αγοραστής λαμβάνει, εκτός από το κόστος παράδοσης. Ο αγοραστής αποστέλλει γραπτή αίτηση στη διεύθυνση του καταστήματος, βάσει της οποίας πραγματοποιείται η πληρωμή των χρημάτων εντός 10 ημερών.\nΣε περίπτωση που ο αγοραστής έστειλε εμπορεύματακακής ποιότητας, μπορεί να το δηλώσει εντός 20 ημερών από την παραλαβή των εμπορευμάτων και του πωλητή να παρουσιάσει τις απαιτήσεις για τις ελλείψεις. Η σύμβαση με τον αγοραστή διαπραγματεύεται τους όρους της επιστροφής των ελαττωματικών προϊόντων και το ενδεχόμενο να αντικατασταθεί από άλλα προϊόντα. Ο αγοραστής, ο οποίος πούλησε κακής ποιότητας προϊόντα, δικαιούται αντικατάσταση ή επιστροφή του προϊόντος (σε αυτή την περίπτωση θα πρέπει να αντικατασταθούν με παρόμοια προϊόντα ή προϊόντα άλλης μάρκας με το αντίστοιχο επανυπολογισμό της τιμής αγοράς). Επιστροφές γίνονται online κατάστημα εντός δέκα ημερών από την παραλαβή των εμπορευμάτων πίσω μετά από γραπτή αίτηση του αγοραστή, η επιστροφή γίνεται μόνο στον τραπεζικό λογαριασμό.\nΟι ιδιοκτήτες των επιχειρήσεων του δικτύου έχουν εκτιμηθεί πολύΙδανικές ευκαιρίες προώθησης των επιχειρήσεων που προσφέρει το Διαδίκτυο. Η πώληση προϊόντων μέσω ηλεκτρονικών καταστημάτων μπορεί να τους αποφέρει τεράστια κέρδη και η επέκταση του δικτύου μέσω διαδικτυακής διαφήμισης μπορεί να κάνει τις δυνατότητές τους απλώς απεριόριστες. Παρ 'όλα αυτά, σήμερα είναι ακόμα μια ουτοπία, επειδή υπάρχουν πολλά σοβαρά προβλήματα που εμποδίζουν το εμπόριο του Διαδικτύου να καταλάβει την αγορά της Αγίας Πετρούπολης. Αυτή είναι η έλλειψη συστημάτων πληρωμών που θα εμπνεύσουν εκατό τοις εκατό εμπιστοσύνη στον αγοραστή και η παράδοση προϊόντων, τα οποία στην Αγία Πετρούπολη δεν έχουν ακόμη φτάσει στο απαιτούμενο επίπεδο. Ο ανταγωνισμός μεταξύ των δύο πιο θεαματικές ανακαλύψεις του εικοστού πρώτου αιώνα, το Διαδίκτυο και το μάρκετινγκ δικτύων θα συνεχιστεί για όσο διάστημα υπάρχει δεν θα πάει σε μια εντελώς νέα ποιότητα, μπορούν να δημιουργήσουν νέες μορφές κατανόησης και συνεργασίας μεταξύ των ανθρώπων και αναπόφευκτα αλλάξουν τη ζωή τους προς το καλύτερο.\nΑίτηση επιστροφής των εμπορευμάτων. Λεπτές γραμμές\nΔικαιώματα των καταναλωτών: επιστροφή αγαθών διαφορετικών


ΛΙΓΑ ΛΟΓΙΑ ΓΙΑ ΤΟΝ ΜΙΚΗ ΘΕΟΔΩΡΑΚΗ\n(Φωτογραφία από το e-orfeas.gr)\nΈντυσε με τις μελωδίες του τα ωραιότερα λόγια των ποιητών. Συναναστράφηκε με την αφρόκρεμα του νεοελληνικού πολιτισμού αλλά, καθώς φαίνεται, αυτό δεν ήταν αρκετό! Στον πλούσιο και ταραχώδη βίο του βιάστηκε να αυτοανακηρυχθεί σε Σύμβολο. Σύμβολο του αντιδικτατορικού αγώνα για απαλλαγή από τη χούντα των συνταγματαρχών, σύμβολο για το γεφύρωμα των αντιθέσεων και της συμφιλίωσης των Ελλήνων και Τούρκων. Σύμβολο της μουσικής του και σύμβολο για την ενότητα των αριστερών με τους δεξιούς. Για τον εαυτό του δεν μπορούσε να αποδεχτεί τίποτα λιγότερο.\nΟι λόγοι του ήταν πύρινοι και έπρεπε σώνει και καλά να συνεπαίρνουν την μάζα. Ο κ.Θεοδωράκης ποτέ δεν θα απευθυνόταν στις μειοψηφίες! Το ακροατήριο των λόγων του ήταν πάντα ένα πολυπληθές κοινό που συνωστιζόταν όπως τα χρόνια της μεταπολίτευσης στις κερκίδες των μεγάλων γηπέδων της χώρας! Τα λόγια του μουσικοσυνθέτη ήταν λόγια που στόχευαν να διατηρήσουν άσβεστη την φλόγα της επανάστασης. Η επανάσταση για τον κ.Θεοδωράκη φαίνεται πως υπήρξε μια πολύ σοβαρή υπόθεση και γι' αυτό δεν θα τον βλέπαμε ποτέ να αστειεύεται. Ο τόνος των ομιλιών του ήταν αυστηρός και συνάμα παραπονεμένος! Την δεκαετία του 1990 ο άνθρωπος με το τόσο σημαντικό δημιουργικό έργο, αισθανόταν παρωχημένος μέσα στην φρενίτιδα των καινούριων ρυθμών της ζωής. Ο κόσμος που τον λάτρεψε είχε ανάγκη για καινούρια πράγματα και ο Θεοδωράκης ενοχοποίησε αυτήν την στάση. Την δεκαετία για την οποία μιλάμε δεν σταμάτησε να επιθυμεί από τον κόσμο τιμές και αναγνώριση! Ο μουσικοσυνθέτης, ουσιαστικά, απαγόρευε στον κόσμο να τον ξεχάσει και η συνέχεια είναι γνωστή! Τα επόμενα χρόνια θα στηνόταν μια βιομηχανία τιμών και διακρίσεων για τον κ.Θεοδωράκη. Δεν θα υπήρχαν σύλλογοι και απλοί δήμαρχοι που να μην τον προσκαλούσαν για να τον τιμήσουν. Από κοντά και ένα μεγάλο πλήθος παρατρεχάμενων και καλλιτεχνών που δήλωναν πάντα τον συγκλονισμό και την ανατριχίλα που ένιωθαν απ' τη συναναστροφή τους με τον "μεγάλο Μίκη Θεοδωράκη". Ο μουσικοσυνθέτης είχε συσπειρώσει κοντά του στρατιές αυλοκολάκων και εξασφάλιζε μια καλή αιωνιότητα μέσω του πληθωρισμού της εικόνας του στα μέσα μαζικής ενημέρωσης - κάτι τέτοιο δεν το είχε ανάγκη!\nΕγκλωβισμένος για δεκαετίες στην εικόνα του ανυπότακτου της λεβεντογέννας Κρήτης, μίλησε στα 86 του χρόνια για "αίμα που θα χυθεί" στην περίπτωση του πάρκου του Ελληνικού και δεν υπάκουσε, προσφάτως, στην απόφαση του δημάρχου Θεσσαλονίκης με την οποία τού απαγόρευε να μιλήσει στην πλατεία Αριστοτέλους!\nΈνας άλλος συνθέτης, ο Μάνος Χατζιδάκις, έλεγε πως οι άνθρωποι στον έρωτα εκπέμπουν μια ορισμένη ποσότητα φωτός και αν ο έρωτας δεν είναι αμοιβαίος, τότε, αυτός που λάμπει είναι επειδή έχει κλέψει το φως του άλλου. Ωστόσο, αυτή η "παρηγοριά στον άρρωστο" υπήρξε και θα υπάρχει ως ένα ζήτημα που αφορά τους θνητούς! Ο κ.Θεοδωράκης διάλεξε για τον εαυτό του να υπάρξει ως ημίθεος. Ναι, οι συμπατριώτες μας ερωτεύτηκαν την μουσική του αλλά δεν έλαμψαν απ' αυτήν...\nαναρτήθηκε από το χρήστη ΙΩΑΝΝΗΣ ΞΕΝΙΔΗΣ @ 7:23 μ.μ. 1 σχόλια\nΤη 3:01 μ.μ. , Ο χρήστης Ανώνυμος είπε...\nΤΟ ΔΟΓΜΑ ΤΟΥ ΣΟΚ ΜΕ ΛΟΓΙΑ ΚΑΙ ΕΙΚΟΝΕΣ